
TsveteHn Georgiev Tsonen 
Turista cu a fayece 


Qa a suta turista den baranca 
na Gonchi te cu el a fayece 

Polis mes a yuda forma santana 
di auto den centro di Oranjestad 

FOR di basta tempo y hasta pa varios ana, polis tin auto para den centro di Oranjestad, como autonan confisca, y cu te ainda nan dono no a bin reclama esakinan. Asina 
polis a crea practicamente un santana di auto dilanti nan propio Warda di Polis, cu sigur no ta un bon ehempel, ora cu nos tur ta papia cu nos tur mester tene Aruba 
limpi.Awor Comisario Coizy Krozendijk ta pidi, pa tur esnan cu tin auto riba e tereno aki pa bin recoge nan auto, de lo contrario proximamente lo destina e autonan aki 
pa dump. Hecho ta cu polis mes ta yuda na crea un bistå mahos den centro di ciudad, y asina tambe ta fomenta ladronicia di un cantidad di pieza. No por!!! 

Ola a suta turista den baranca 

na Conchi te cu el a fayece 



AYERA den oranan di merdia 
a sosode un accidente fatal na 
Conchi caminda cu e victima 
tabata un turista masculino, cu 
di acuerdo cu nos informacion, 
ta un turista for di Bulgaria. 

Segun informacion extra ofi- 
cial ricibi ta indica cu alarma 
a wordo bati na momento cu 
personanan eybanda a constata 
con ola a ranca un turista for di 
top di e baranca y a tire abou. A 
resulta cu e turista dor di e im- 
pacto, no a wordo tira den awa, 
pero a keda pega den e skerpi- 


nan mei-mei di dos baranca, sin 
cu por a haci mucho p’e. 

Unidadnan di polis, ambulance, 
Cuerpo di Bombero, manera 
semper tin dificultad pa yega na 
Conchi cu nan vehiculo, loke ta 
haci cualkier accion di rescate 
masha dificil. Asina mes, na 
momento cu aigun personal 
di Bombero a yega n’e sitio, a 
constata e posicion fastioso den 
cual e turista di Bulgaria tabata 
aden y cu e no por yuda su mes. 
Y tabata terne cu ya tabata laat 
pe. Y esey a resulta di ta e caso 


tambe. 

Un miembro di Cuerpo di Bomb¬ 
ero cu a bai yuda pa sake a haye 
confronta cu basta problema 
cu e olanan, cu a sut’e tambe 
contra e barancanan. 

Segun por a compronde extra- 
oficialmente, e bombero aki a 
ser hiba hospital ya cu probable- 
mente el a kibra un ribchi. 

Mientrastanto a logra saca e 
turista, cu ya no tabata duna 
senal di bida. Tabata masha 
dificil pa autonan yega n’e sitio, 
manera ya menciona, pa cual 


esnan presente a pone e curpa 
den un pick-up y a hibe te na un 
veid di bala na Arikok, caminda 
tanto polis como dokter Mun- 
gra tabata spera pa constata 
mor to. 

E dokter a constata cu e tabatin 
masha hopi sla na henter su 
curpa. Inclusive un kap grandi y 
profundo na su cabez. Probable- 
mente esaki lo por a causa su 
morto, pero autopsia lo mester 
determina esey, despues cu Fis- 
cal a ordena pa confisca e curpa. 
Paz na su restonan. 


Informacion ricibi ta indica cu 
e laman ta sumamente bruto 
na Conchi y sigur tracionero 
y ta forma un peliger hasta 
p’e landador experimenta. P’e 
motibo ey tambe autoridad- 
nan concerni, a dicidi di pone 
baricada prohibiendo entrada 
pa yega na Conchi pa evita mas 
incidente manera esaki. 

Prome cu ciere di edicion, a 
bin compronde cu ta trata di 
Tsvetelin Georgiev Tsonen 
naci 2 di Augustus 1976 na 
Bulgaria. 

Roy Maduro a acusa Henny Eman y Tico 
Croes di a presion’e pa realisa proyectonan 
sea como sea pa prepara pa eleccion 



ACUSACIONNAN pisa a cai Tico Croes y Henny Eman pa 
ayera contra e 2 ex politiconan loke t’e caso Fondo Desaroyo 


Nobo San Nicolas. Loke a bini 
dilanti ta cu e dos ex politico¬ 
nan aki a duna ordo pa otorga 
e proyectonan na cierto persona 
of companianan como fase di 
preparacion p’e campana cu lo 
mester tabata na caminda. 

Tur esaki a wordo treci dilanti 
dor di un di e acusadonan den 
e caso aki Roy Maduro, kende 
tabata un di e principal funcio- 
narionan encarga n’e oficina aki 
situa na San Nicolas. 

Pa cuminsa a wordo senala cu 
na principio e proyectonan di 
Plan di Bario no tabata forma 
parti di Fondo Desaroyo Nobo. 
Tabata riba insistencia y ordo 
di mr. Henny Eman y Tico 
Croes finalmente esakinan a 
wordo incorpora. Y esaki cu e 
meta pa core campana cu esaki 
despues. 

Roy Maduro, segun por a tende 
di loke cu a bini dilanti ayera 
mainta y merdia ta cu for di casi 
un principio el a declara cu el a 
haya hopi presion for di e dos 
politiconan menciona 
cu a causa cu cos a sali for di 


man. 

Den un di e declaracionnan 
duna dor di Roy Maduro y cu a 
bini dilanti durante tratamento 
di e caso ta cu ex Prome Minister 
Henny Eman a yam’e y a bis’e cu 
e mester percura pa realisa e 
proyectonan di Plan di Bario ya 
cu esakinan ta sumamente im- 
portante p’e eleccion benidero. 
Pero a enfatiza cu Eman no a 
menciona cual compania lo 
mester haya e proyectonan. 

Ya ta hustamente dor di e pre¬ 
sion aki dado momento e ta¬ 
bata pidi e companianan di 
construccion cu tabata liga cu 
AVP pa traha dos oferta o sea un 
oferta falso p’asina nan haya e 
proyectonan. 

Y asina Frank Sand & Heavy 
Equipment, Aris y diferente 
otro contratista a haya proyec¬ 
tonan. 

Roy Maduro tabata traha raport 
pa duna e impresion cu un pro- 
cedura di oferta a tuma lugar 
y cu lo tabatin reunion entre 
e contratistanan, pero nada di 


esaki tabata cuadra cu e berdad. 
E raport falso aki e tabata man¬ 
da pa Departamento di Finanza, 
cu tabata aproba e proyecto p’e 
compania concerni. 

Despues di varios biaha cu 
Huez a cuestiona su procedura 
caminda cu e no tabata repasa e 
ofertanan cu a drenta, el a reac- 
ciona bisando cu e no tin tempo, 
ademas cu e mester a cumpli cu 
ordo pa realiza e proyectonan. 

Segun Roy Maduro, el a in¬ 
forma Tico Croes cu mester 
haci e procedura di oferta, 
pero Tico Croes a bis’e realisa 
e proyectonan y parti esakinan 
den proyectonan mas chikito y 
cu despues Tico Croes lo regia 
esakinan cu un Decreto Minis- 
terial. 

Mescos cu den e otronan caso- 
nan penal cu a ser trata caba, 
den esaki tambe Ministerio Pub- 
lico a haci un demanda di 240 
ora di servicio pa comunidad y 
si Roy Maduro no haci esaki, e lo 
mester bai sera pa 6 luna. 

Huez lo studia e caso, pa despues 
duna su veredicto. 


Eigenbidrage of aumento di prima lo por bin riba mesa na 2008 pa loke ta AZV 


SOLANGE Tchong, relacioni- 
sta publico di AZV ta bisa cu 
pa 2008 e focus mester ta pa 
busca otro instrumentonan pa 
solucina e fondo di AZV. Cu 


esaki e kiermen cu mester pensa 
den posiblemente un decision 
di sea un aporte propio (eigen- 
bijdrage)cu por ser pidi p.e. un 
dokter di cas of un specialista. 


Otro posibilidad lo ta pa hisa e 
premie di AZV. 

Loke AZV ta wak awor ta con pa 
sigui cu e fondo y con lo sigui 
financia AZV. 


Segun e relacionista publico di 
AZV e focus mester ta tambe 
pa cada un di e aseguradonan 
realiza cu ta tempo pa haci un 
cambio den nan propio estilo di 


bida, purbando di haci nan bida 
mas saludabel posibel, sino lo 
cai atrobe den e problema cu 
e fondo di AZV no lo por sigui 
cubri asina hopi. 

CARNIyAL SUPER DEAL 

^ v ^ i WIth purchase of ony Large 

. "QValue Meal you will receive 
■ a FREE BK Carnival T-Shirt! 

' En joy Carnival 54 wilh 

Burger King! 

eriis' valid until February 3 rd,, 2008 . While stock last. HAVE IT YOUR WAY! 


.M’i/in 

Editorial 

Aruba y Antiyas a laga 

Hero bira un heroe 


AWEMcrinta 

Fuera di esey, Aruba tambe pa 
medio di su Minister y varios 
Parlamentario ta lanza acusa- 
cionnan den direccion di Hulan¬ 
da, y no un biaha so, sino varios. 
Es decir, si na Hulanda nan lo 
a tuma e mesun posicion aki, 
sigur ta varios di e Parlamenta- 
rionan di Aruba por lo menos 
no lo por a drenta Parlamento 
na Hulanda. 


ffllllWiffi 

tambe ta culpabel di dje. Ade- 
mas, mirando tur e acusacion- 
nan cu ta bin entre nos propio 
politiconan, specialmente di 
corupcion, ladronicia, politica 
di friends & family, no lo tabata 
mihor pa investiga si esakinan 
ta berdad of nos, pasobra si 
t’asina ta existi e posibilidad cu 
loke Hero Brinkman a expresa 
lo por ta berdad. 


E decision di Parlamentonan 
di Aruba y Antiyas pa para e 
reunionnan tripartite a no ser 
cu Hero Brinkman pidi disculpa 
pa su declaracionnan contra 
specialmente Antiyas, a haci cu 
Hero Brinkman a bira un heroe 
na Hulanda n’e momentonan 
aki. 

Actualmente encuestanan na 
Hulanda ta indica cu alrededor 
di 50% di Hulandesnan Eu- 
ropeo na Hulanda lo kier de- 
shaci di Antiyas y mirando loke 
a pasa cu Brinkman na Corsow, 
esaki sigur lo aumenta. 

Cu mester respeta e mocion 
presenta pa Parlamento di 
Antiyas, sigur cu si, pero no 
por compronde ainda e motibo 
pa cual Aruba a para p’esaki 
tambe y a bisa cu no ta ricibi 
e Parlamentarionan Hulandes 
na Aruba tampoco, esei por lo 
menos segun declaracionnan di 
lider di fraccion di MEP. 

E mesun persona aki, esta Ady 
Thijsenmes a yega di bisa tem¬ 
po di introduccion di BBO na 
Aruba: E discusionnan mester 
wordo hiba paden di Parla¬ 
mento no pafo. 

Cu Antiyas ta den su pleno 
derecho pa exigi un disculpa, 
sigur, pero lo tabata mihor pa 
realiza esaki den sala di Parla¬ 
mento y no pafor, ya cu esaki a 


demostra cu no a logra nada y 
mas bien a empeora e situacion, 
pasobra e tripartite a caba na 
nada. 

Den sala di Parlamento, ei 
t’e foro, plataforma pa hiba 
cualkier discusion. Antiyas, y 
eventualmente sostene pa Aru¬ 
ba, por a condena Hero Brink¬ 
man su declaracionnan, cu ta 
su opinion, pero pa prohibi’e 
entrada n’e foro di discusion, 
esei si ta un eror graval. 

Den cuadro di esaki, mester re- 
marca tambe cu apesar cu e de- 
mas fraccionnan di Parlamento 
Hulandes no ta comparti e posi¬ 
cion di e fraccion di Brinkman, 
tog mustrando cu nan ta forma 
parti di delegacion di Hulanda, 
a para hunto cu Brinkman y no 
a reuni. 

Esaki sigur ta un ehempel pa 
sigui, specialmente na Aruba 
caminda cu cada biaha tin e 
discusionnan entre e diferente 
fraccionnan, ta yama otro pa 
ladron, corupto, pedofiel, etc. 
Hasta den pasado recien tin 
hasta un Minister, cu a coba 
mama di un Parlamentario, y 
e ora ei e mesun Parlamentari¬ 
onan di Aruba, cu a demanda pa 
Hero Brinkman pidi disculpa, 
no tabatin e curashi te awe pa 
midi e mesun Minister ei cu a 
coba mama di un Parlamenta¬ 
rio, p’e pidi despensa pa su acto 


y expresion. 

E mesun Minister aki, a yama 
otro Parlamentario pa pedofil, 
haciendo uso di su derecho 
di imunidad den un forma 
cobarde. 

Ningun dia a tende e Parlamen¬ 
tarionan balente di MEP, de¬ 
manda disculpa publicamente 
di nan Minister. 

Es mas, recientemente Presi- 
dente di Parlamento di Antiyas, 
Pedro Atacho a bin bisa nan den 
nos Parlamento, loke e ta pensa 
di Prome Minister Nel Oduber, 
y a mustra riba su fayonan. Ta¬ 
bata Nel Oduber kende a bisa 
di no ta papia cu Pedro Atacho, 
pero despues ata nan ta cuchi- 
cuchi, pero fraccion di MEP a 
keda keto y awe nan ta man riba 
barica di otro contra di Hero 
Brinkman. 

Pesei nos ta kere cu e Parla¬ 
mentarionan aki, loke cu nan 
a haci na Corsow, ta actuacion 
di tiger di papel. Nan mester 
practica nan propio filosofia, cu 
Parlamento t’e lugar pa debati 
tur diferencia. Einan mester a 
demanda respet y condena tur 
loke cu Hero Brinkman a bisa 
particularmente contra di An¬ 
tiyas, pero awor cu Aruba a bai 
para banda di Antiyas, Aruba 
tambe tin di haya. 


Dicon Aruba a bin ta tuma e 
decision di no ricibi e Parla¬ 
mentario aki tampoco, siendo 
cu loke el a bisa ta un opinion, 
su opinion, mescos cu nos Parla¬ 
mentarionan tambe ta expresa 
nan opinion tocante Hulanda, 
cu varios biaha no ta agradabel 
tampoco. 

A sera porta pa un persona cu 
a comete un acto di cual nan 


E les cu Aruba mester siha di 
esaki ta pa no haci cu otronan 
loke bo no kier pa nan haci 
cubo y ademas pa para p’esnan 
di bo propio delegacion, inde- 
pendiente si ta comparti of no 
e mesun opinion. Na momento 
cu ta representando Aruba no 
ta fraccion di tal of cual partido 
ta delegacion di Aruba ta afor 
y como tal mester ta un solo 
frente. 



Entrante awe gasoline lo conoce 
un rebaho, pero lo ta pa un luna so 


ENTRANTE awe 9 di januari 
e prijsnan di benta di producto- 
nan petrolero lo cambia. Esaki 
ta conta pa gasolin, gasoil y 
kerosin. 

Minister di Finansa y Asunto 
Economico, Nilo Swaen ta in¬ 
forma cu a surgi un cambio den 
prijs di productonan petrolero 
entrante awe 9 di januari 2008. 


E prijs di benta pa comercio por 
menor ta como lo siguiente: 
Gasolin: 210,9 cent pa liter (re¬ 
baho di 5,2 cent); Gasoil: 192,7 
cent pa liter (rebaho di 4,7 cent) 
y Kerosin: 187,6 cent pa liter 
(rebaho di 3,7 cent). 

E reduccion riba tarifanan di 
accijns pa absorba e aumento 


di prijs over di e periodo di mei 
2007 ta keda manteni, segun e 
participacion di parti di Servicio 
Informativo di Gobierno. 

Pues aki por mira cu tin un 
reduccion di como 5 sen riba 
tarifa di gasoline, cu casi sigur, 
mirando cuanto e prijs ta riba 
mercado mundial, cu e ta valido 
pa un luna so. 

Democracia Real cu plan concreto 
pa kita brandstofclausule 


DESPUES di a studia tur e 
documentonan obteni via di 
e casonan hiba dor di Partido 
Democracia Real, PDR ta 
di opinion cu tin un solu- 
cion concreto pa kita brand¬ 


stofclausule, y asina baha 
prijs di awa y coriente y cuida 
nos medio ambiente, pa me¬ 
dio di e sigiuente pasonan: 
1. Exigi di e refineria pa e 
cumpli cu e condicion pa 
yuda baha prijs di awa y co¬ 


riente, sino ta kita e tax ho- 
liday. E tax holiday a wordo 
duna a base di e condicion 
ey, si no ta cumpli cune anto 
no tin ningun base pa res- 
peta e acuerdo cu e refineria. 

2. Contrata un compania 
manera e consortio Hulandes- 
Aleman “Ecopower”, cu ta 
transformando e planta di 
WEB di Boniero pa traha 
riba energia alternativo (Biod¬ 
iesel y energia di biento), pa 
haci mescos pa WEB Aruba. 

3. Usa parti di e reservanan 
di Capital di WEB, Elmar y 
Aruba Utilities, y destina placa 
di Fondo Desaroyo Aruba of 
pais Aruba, pa financia parti 
di e conversion pa energia 
alternativo. 

4. Evalua si por termina e 
contract cu e compania Boul- 
din & Lawson cu ta experi- 
mentando cu 28 miyon flo- 
rin na e dump parkietenbos, 
pa incumplimiento, y usa e 
resto di placa pa financia parti 
di tal conversion, caminda 
e ora lo bay kima desper- 
dicio pa produci energia. 

5. Pidi Union Europeo pa sub- 
sidio of financiamento na ter- 
minonan suave (“soft loan”) 
pa financia parti di tal conver¬ 
sion di WEB, pa bay over riba 
produccion di awa y coriente 
a base di energia alternativo. 

6. Converti WEB y Elmar 
den un of mas fundacion 
cu no ta busca ganashi, y 
elimina Aruba Utilities. Asi¬ 
na ta evita cu tin “verkapte 
belasting” pa servicionan 
cu pueblo no por sin dje. 

Cu e plan concreto aki go- 
bierno di Aruba no por keda 
bisa pueblo cu no por bay 
over pa energia alternativo 
kitando brandstofclausule y 
asina baha prijs di awa y co¬ 
riente: conversion pa energia 
alternativo ta posibel paso na 
Boniero e ta pasando y Aruba 
tin acceso na reservanan y 
Capital pa financie. 



Ana nobo, bida nobo... cas nobo! 


Habri ana 2009 den bo propio cas cu e "Hipoteca pa celebra" di RBTT Bank. 


RBTT Bank ta duna bo motibo pa celebra cu 

• Bon guia y consehonan financiero 

• Aprobacion rapido 

• Servicio profesional y dedica 


Ademas RBTT Bank tin tur seguronan cu bo mester cu un pago flexibel den 
12 luna. Aplica awe y ricibi un set di glas di champana y 5.000 Fun Miles cu 
aprobacion di bo hipoteca. 


BANK 


* E oferta aki ta valido te cu dia 15 di Februari 2008. 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


RBIT 

Democracia Real kier introduci proteccion 
legal efectivo den casonan di belasting 


DEMOCRACIA Real ta e unico 
partido luchando basta tempo 
caba na serio pa nos ciudada- 
nonan haya mas proteccion con¬ 
tra di Belastingdienst ("fiscus"). 
Vooral na Aruba cu Gobierno ta 
malusa instrumentonan fiscal 
cada bes pa ranca mas placa for 
di pueblo, y ta duna mas poder 
na Inspecteur/Ontvanger pa co¬ 
bra tal, ta di suma importancia 
cu e cuidadano tin acceso na 
proteccion legal effectivo. 

E systema di proteccion legal na 
Aruba den asuntonan di belast¬ 
ing tadeficiente: 1. Alcontrario 
cu na Hulanda aki na Aruba 
no tin 3 instancia pa apela te 
na Hoge Raad den asuntonan 
fiscal: ta un instancia di juez 
so tin y ta cada pasa 6 luna ta 
tene zitting, cu ta haci cu e no 


ta duna proteccon efectivo y 
liher. 2. Pa colmo, aki na Aruba 
e mesun Inspecteur cu a impone 
un aanslag di belasting ta dicidi 
riba bo carta di objeccion, algo 
cu na Hulanda ta prohibi (art. 
10:3 inciso 3 AWB). 3. Final¬ 
mente na Hulanda nan ta aplica 
"mediation", esta un proceso 
di resolucion pafo di corte pa 
medio di un mediador, cu a 
resulta hopi effecitvo. Aki na 
Aruba Belastingsdienst a nenga 
pa aplica mediation. 

Ironicamente e unico cu ta gosa 
di proteccion effectivo legal ta 
e refineria, cu no ta pagando 
belasting: ora cu gobierno a 
bin cu BBO pa porfin e refin- 
eria cuminsa paga belasting, e 
refineria a pone e placa di BBO 
riba un cuenta blokea y bay ar¬ 


bitrage. Ningun otro compania 
of cuidadano tin e privilegio di 
por bay arbitrage riba asunto di 
belasting y si tabata otro com¬ 
pania of hende a pone placa riba 
un cuenta separa, Ontvanger lo 
a pone beslag dia bieuw. 

Hulanda a admiti den pasado, 
como reaccion di un carta di 
protesta di e lider di Democra¬ 
cia Real, cu e proteccion legal 
fiscal na Aruba mester wordo 
mehora, y cu esaki lo a wordo 
acorda cu e minister di justicia 
di Auba. Sinembargo nada a 
wordo haci te ainda. Al con- 
trario, mas arma a wordo duna 
na Inspecteur/ Ontvanger y mas 
belasting a wordo impone riba 
pueblo (BBO y otro impuesto- 
nan). Probablemente placa ta 
hunga un rol ja cu lo mester 


emplea entre otro jueznan spe- 
cialisa riba tereno di belasting. 
Imaginabo, pa trece proteccion 
legal effectivo na Aruba no tin 
placa, pero pa cobra pueblo 
belasting si ta manda un hala 
di "Technische Bijstanders" for 
di Hulanda y Fondo Desaroyo 
Aruba ta duna placa pa soft¬ 
ware. 

Den pasado Democracia Real 
a propone pa laga Bezwaar- 
adviescommissie di LAR duna 
advies riba cartanan di objec- 
cion cu ta contra di decisionan 
di belastingdienst. Esaki ta 
caba cu e practica na Aruba, 
cu ta contra reglanan di bon 
gobernacion, cu e mesun In¬ 
specteur ta dicidi riba e carta 
di objeccion, y ta evita cu tin 
un "onderonsje" si bay laga 


otro Inspecteur di belasting 
dicidi riba esakinan. E idea aki 
a haya acogida na Hulanda. 
Den Nederlands Juristenblad 
no. 35 di anja 2007 e autornan 
di e Kroniek Belastingrecht ta 
propone mesun systema pa Hu¬ 
landa, pa evita "onderonsjes". 

Imaginabo: na Hulanda e sys¬ 
tema di proteccion legal ta bira 
mucho mas mihor awor, mien- 
tras na Aruba pueblo ta keda 
wordo asota cu medidanan 
fiscal comparabel cu bom, y 
pueblo mester "defende" su mes 
cu un paraplu di papel. Asina 
cu Democracia Real drenta 
gobierno pueblo por ta sigur 
cu ta bay introduci leynan pa 
e cuidadano haya proteccion 
legal effectivo den asuntonan 
di belasting. 


KvK tin tur confianza den nan 
representate den hunta di 
comisario di AZV 



PRESIDENTE di Camara 
di Comercio, Edwin Roos a 
comenta riba e deficit den 
AZV, specialmente mirando 
cu gremio comercial tin tambe 
representacion den e hunta di 
supervision di e organo aki. 

El a comenta cui e deficit a sali 
afor hopi laat y e informacion 


cu Camara di Comercio a haya 
ta cu e hunta di comisario di 
AZV tabata mesun asombra cu 
tur hende y ademas cu esaki ta 
algo cu internamente lo mester 
a bin pregunta riba dje y tambe 
tuma accionnan pa preveni cu 
esaki por pasa atrobe, pasobra 
no por bin na ultimo ora bisa cu 


tin un deficit cu mester wordo 
drecha. 

Camara di Comercio ta confia 
nan representante den e hunta 
di comisario pa nan zorg cu e 
cosnan aki no ta pasa mas y cu 
e director sa kico ta e reglanan 
di wega pa futuro y asina evita 
e tipo di cosnan aki. 


Firmamento di CAOnan 


na 2008 lo bai ta 
hopi mas dificil 


ANSELMO Pontilius, sindi- 
calista di FTA papiando di e 
CAOnan cu mester wordo firma 
na 2008 a bisa cu nan ta wak 
esaki mucho mas dificil paso¬ 
bra contrario na loke a wordo 
pronostica y contrario na loke 
ta bai wordo pronostica pa loke 
ta costo di bida, tur indicacion 
atrobe ta mustra cu den sector 
priva no lo por bai acepta menos 
di 4 pa 5% di aumento na cada 
empresa. 

Pontilius ta bisa cu ta mas facil 
bise cu haci’e, pasobra tin em- 
presanan cu lo bai tuma me¬ 
didanan interno ora presiona 
aumento di salario. “Anos cu 
ta representa un grupo di tra- 
hadornan den sector bancario, 
hotel, construccion. Comercio 
y diferente sector, tin e posibili- 
dad na sinta na mesa y forza e 
dunador di trabao yega na un 
acuerdo den un forma normal 


y si mester ta bai den accion 
tambe”. E ta sigui bisa cu den e 
caso aki ta hopi trahador tin den 
supermercadonan y tiendanan 
cu no tin e capacidad pa obliga 
un dunador di trabao sinta na 
mesa y adapta salario. 

El a recorda cu e ana aki sueldo 
minimo no ta bai wordo adapta 
of por lo menos no tin anuncio 
cu esaki lo wordo haci, y sueldo 
minimo no ta nada otro cu un 
forma pa hala rosea. Esaki pa¬ 
sobra un hende cu tin sueldo 
minimo sigur na e momentonan 
aki ta den crisis grave, inclusive 
esnan cu ta gana un maximo di 
Afl. 2500. 

Pa e motibo aki, Anselmo Ponit- 
lius ta bisa cu no ta caba di 
compronde con nos Ministro 
Presidente no ta realiza cu si e 
no trese tur hende na mesa, e 
problemanan na e pais ta bai 
bira hopi mas grandi. 

Verwij sbrief pa pediatra pa tur mucha lo 

beneficia e muchanan mes 

Awor nan lo concentra riba esnan cu en berdad mester di nan 


DEN entrevista cu pediatranan dr. Wi- 
cha Ponson Wever y dr. Louise Rafael 
Croes a puntranan riba desaroyonan 
pa loke ta cuido di mucha. 

Dr. Wicha Ponson Wever a comenta 
riba e cambio cu a keda introduci 
awor den AZV caminda tur mucha sin 
excepcion mester haya un verwijsbrief 
di dokter di cas pa e por wordo atendi 
pa un pediatra. 

El a comenta cu e cambio aki a wordo 
implementa for di varios ana caba. Ora 
AZV a bin, a cambia e situacion den 
sentido cu tur mucha riba 6 ana lo tin 
mester di verwijsbrief, despues esaki a 


wordo baha pa 4 ana, asina a baha na 2 
ana, na 2006 a bahe pa un ana y awor 
na 2008 ta for di nacemento. 
Intencion tabata cu e ultimo cambio 
aki lo a drenta na vigor desde 1 di april 
2007, pero despues cu e pediatranan a 
bai huez, a dicidi cu a pesar cu e cambio 
aki lo beneficia e muchanan, lo schuif 
e fecha pa 1 di januari 2008. 

Dr. Ponson Wever ta considera cu e 
bahamento di edad pa 0 ta bon pa e 
muchanan, pasobra e hendenan mester 
realiza cu antes e pediatranan tabata 
haci hopi trabao di dokter di cas. Esey 
kiermen cu nan tabata wak tur dia hopi 


mucha cu tabatin malesanan comun y 
tabata resta tiki tempo pa e muchanan 
cu realmente mester di un specialista 
di mucha. 

Dr. Rafael Croes di su banda a bisa cu e 
cambionan concretiza dia 1 di januari 
ainda tin cu cuminsa cana, cu ainda 
nan ta hayando un cantidad di pacient 
sin cu nan tin e informacion completo, 
esta cu nan mester di e verwijsbrief. 
Pesey e ta bisa cu nan ta den un fase 
transitorio unda cu ainda mester deal 
cu problemanan general di malesanan 
comun cu dokter di cas por trata, pero 
tambe cu e pacientnan cu tin male¬ 


sanan cronico y serio cu mester trata 
mesora.Mas aleu el a bisa cu e cambio¬ 
nan aki a wordo haci pa e pacientnan 
no pa e pediatranan. Cu hopi hende ta 
bisa cu awor e pediatranan no tin nada 
di haci no ta berdad, segun dr. Rafael 
Croes ta awor nan ta bai haci e trabao 
pa cual realmente nan a specializa 
pe, esta pa probleman cardiologico 
infantil, problemanan di desaroyo, 
problemanan di desaroyo mental y fi- 
sico y problemanan di muchanan cu tin 
malesanan intestinal cronico, etc. no pa 
atende griep, diaree, asma controla y 
otro enfermedadnan asina. 


Si Control di Espacio Aereo sigui faya 

Awor cu AAA N.V. a sera pista for di dialuna te dia 8 
di juni, lo tin un chaos na Aeropuerto 


FOR di dialuna ultimo, AAA N.V. a dicidi cu ta sera e taxi- 


^ SETAR 

ANUNCIO 

SETAR ta participa tur cliente cu e ultimo 
fecha pa paga e cobransa di luna di decem¬ 
ber 2007 ta: 

diahuebs 10 di januari 2008 

Abonadonan cu no a haya nan cobransa na 
cas por acudi na www.e-cuenta.aw pa un 
copia. Tambe por yama 114 of pasa libre- 
mente na cualkier di nos Teleshopnan. 

Orario di Teleshopnan di dialuna pa diasabra ta: 

San Nicolas 8:00 am - 5:30 pm, 
Irausquin Plein 9:00 am - 5:30 pm, Palm Beach 
9:00 am - 5:30 pm, Santa Cruz 9:00 am - 5:30 pm. 
Teleshop Seroe Blanco di dialuna pa diabierna 
7:45 -16:00. 


way for di dia 1 di januari te 
cu dia 8 di juni awor, kier men 
pa 6 luna, pa motibo cu ta ser 
traha riba expansion di pista di 
aterizahe, combina cu e parti cu 
mester construi tambe p’e taxi- 
way pa por subi e run-way. 

E decision aki kier men, cu 
pa 6 luna, no por haci uso di 
e taxi-way, loke kier men, cu 
tur avion cu kier lanta buelo lo 
mester warda tur avion cu ta 
den “approach” aterirza, prome 
cu nan mes por subi e run-way, 
ya cu e lo tin cu fungi tambe 


como taxi-way, pa prepara pa 
lanta buelo. 

Esaki ta bai haci, cu p.e. den 
fin di siman, cu nos tin asina 
tanto buelo ta yega y sali, un 
chaos riba plataforma, y sigur 
na “bravo”, unda lo por tin so- 
lamente un avion para pa subi 
e run-way pa prepara pa lanta 
buelo. 

E operacion riba e plataforma 
mes, unda nos tin e sistema di 
push-in, push-out, ta dificil pa 
maniobra cu tur avion cu kier 


lanta buelo. 

Si Aruba su aeropuerto mester 
pasa den e situacion manera 
tabata den ultimo fin di siman, 
debi di fayo den e sistema di 
comunicacion y frecuencia 
entre Centro di Mahuma y 
Aeropuerto di Aruba pa cu avi- 
onnan cu mester di aprobacion 
pa lanta buelo, e chaos di delay 
lo bira peor ainda. 

E sistema cu Mahuma no ta reg¬ 
ia ainda, pasobra ainda dialuna 
ultimo, a surgi otro fayo atrobe 
den e sistema di frecuencia. Un 
biaha mas, nos Gobierno mester 
haci algo y pronto. 

Bolbiendo riba e situacion riba 
nos pista di aterizahe, t’asina 
tambe, cu a keda dicidi cu 
Aeropuerto ta sera for di diado- 
mingo pa diahuebs, for di 11 or 
di anochi te cu 7 or di anochi. 
Riba diabierne y diasabra esaki 
ta habri, maske cu esaki ta cu 
150 meter menos di e pista di 
aterizahe, pasobra nan princip- 
io e trabounan ta ser haci, loke 
nifica cu e avionnan grandi tin 
menos pista pa baha y subi. 



Peticion pa aprobacion di un plan di parcelacion 
“Cumana/Morgenster” na Cumana/Morgenster 
(l-P-2797) conforme art. 33 di e Ordenansa di desa¬ 
royo teritorial (LRO). E concepto di e plan di parcela¬ 
cion ta poni pa inspeccion publico na DIP durante un 
luna desde 9 januari 2008 te cu 9 februari 2008 di 
13.30 pa 16.30 or. Interesadonan por entrega te cu un 
luna despues di e termino aki nan punto di bistå por 
escrito tocante e concepto di e plan di parcelacion 
serca Minister encarga cu Infrastructura, pa medio di 
Director DIP, Wayaca 31-C. 

Correccion 

Presidente di Parlamento kier a pasa un fast ball cu 
nombracion di presidente di Algemene Rekenkamer 

Fraccion di AVP a para esaki inmediatamente 


DEN nos edicion di ayera a pre¬ 
senta e noticia cu Presidente di 
Parlamento kier a pasa un fast 
ball cu nombracion di presi¬ 
dente di Raad van Advies, pero 
aki mester bisa cu tabatin un 
confusion y no ta trata di presi¬ 
dente di Raad van Avies sino di 
Algemene Rekenkamer. 
AWEMainta kier a pidi disculpa 
pa e inconveniente aki y ta 
publica nuevamente e noticia 
coregi. 

Na cuminzamento di ana 
mester tabatin un reunion di 
Comision Central den Parla¬ 
mento caminda cu lo a discuti 
riba e 4 candidatonan cu tin na 
e momentonan aki pa ocupa e 
posicion vacante di Presidente 
di Algemene Rekenkamer. 

Na momento cu e reunion lo 


mester a cuminza, Presidente di 
Parlamento Mervin Wyatt-Ras 
a expresa cu e reunion lo ta di 
mas ya cu el a manda un carta 
caba pa Gobernador bisando 
cu e candidato cu Parlamento 
ta apoya ta Lily Marval, pur- 
bando di e forma aki di pasa 
un fastball cu e nombracion 
aki.Naturalmente fraccion di 
AVP a lanta para inmediata¬ 
mente mustrando cu e cosnan 
no por bai na e forma aki, y 
mucho menos pa loke ta trata 
e nombracion di president di 
un instancia asina importante 
manera ta Algemene Reken¬ 
kamer. Ta asina cu pa por pre¬ 
senta un nomber, Parlamento 
mester conta cu e apoyo di 2/3 
parti di Parlamento, y si AVP no 
duna su sosten, na Lily Marval, 


e no lo por wordo nombra den 
e posicion ey. 

Lily Marval no ta un persona 
desconoci, ya cu den eleccion- 
nan anterior el lo tabata dis- 
puesto pa ocupa un posicion 
como zaak minister den caso 
cu RED lo a drenta gobierno, lo 
cual ta mustra caba cu e persona 
aki tin cierto inclinacionnan 
politico. Por a compronde si cu 
na momento cu su nomber a cai 
el a expresa cu e no tin ningun 
nexo cu aigun partido politico. 
Tambe mester corda e partici- 
pacion di e dama aki den e caso 
cu ta andando den Corte na e 
momentonan aki, esta Fondo 
Desaroyo San Nicolas. Mirando 
esaki, AWEMainta ta kere cu ta 
dificil pa fraccion di AVP apoya 
e persona aki cu di un of otro 


forma tabata un di esnan cu a 
contribui na e persecusion di ex 
lider di AVP y ruman di actual 
lider, esta Henny Eman y actual 
miembro di Parlamento, Otmar 
Oduber.AWEMainta tin infor- 
macion di ken e otro candidato¬ 
nan ta, pero ta prefera di wanta 
esaki un rato. Si por bisa cu 
uno di nan ta un ex lider di un 
partido chikito cu tabata hopi 
liga na partido MEP den ultimo 
eleccion y un otro candidato ta 
un di e directornan cu a wordo 
persegui y manda cas door di e 
gobierno na mando. 

Pero independiente di ken e 
candidatonan y futuro presi¬ 
dente di Algemene Rekenkamer 
bira, mester lamenta e hecho cu 
un Presidente di Parlamento tin 
e curashi di tuma un decision 


cu ta viola e reglamentonan cu 
tin den nos democracia parla- 
mentario, mustrando asina e 
caracter dictatorial di esnan cu 
ta sostene e gobierno actual. E 
otro posibilidad ta cu Mervin 
Wyatt-Ras no tin conocemento 
di loke e ta haciendo y asina a 
comete un otro pifia den su rol 
di Presidente di Parlamento. 

En todo caso, AWEMainta a 
haya e informacion cu pa evita 
cu e situacion aki escala, Mervin 
Wyatt Ras a pidi pa trek in e 
carta manda pa Gobernador 
y awor mester warda pa wak 
ki dia e reunion di comision 
central ta wordo yama atrobe, 
mirando e agenda druk cu e 
parlamentarionan tin na e mo¬ 
mentonan aki, tanto local como 
internacionalmente. 


Valero a haya un blackout ayera merdia 

PA ayera 1:15 di atardi Valero a haya su mes confronta cu un 
problema enectrico caminda coriente a bai na e planta, pero tambe 
na Seroe Colorado. 

AWEMainta a tuma contacto cu relacionista publico di e refineria, 
David Smith kende a confirma esaki, y a splica tambe cu motibo di 
e problema no ta conoci ainda y cu ta investigando esaki. 

Tambe tabatin informacionnan cu tabatin un leak di gas, algo cu 
David Smith a nega categoricamente. 

Mientras tanto pa 2:50 nan a haya e coriente bek, pero lo tuma 
un tempo pa restart e generador di energia atrobe,ya cu esaki no 
ta bai asina asina. Tambe lo tuma tempo pasobra mester investiga 
exactamente ta cual tabata e motibo di e fayo di energia. Pa Valero 
Aruba por ta 100% operacional lo tuma alrededor di 1 siman, pero 
esaki no por a wordo confirma door di e relacionista publico. Si el 
a bisa cu esaki por ta berdad, mirando cu na october a tarda mas 
of menos 2 siman pa por a lanta e planta atrobe. 



Obesidad ta un problema grandi entre e muchanan 

Ya caba for di baby por mira sobrepeso 


PEDIATRA dr. Louise Rafael- 
Croes a comenta cu e sistema di 
comemento na Aruba a cambia 
hopi y esaki ta un di e proble- 
manan mas grandi cu nan ta 
confronta.E ta bisa cu cu nos 
ta bibando den un sociedad ca¬ 
minda tur hende ta pura y debi 


na esaki ta busca fast food, fast 
junky fast everything.Dr. Rafael 
Croes ta splica cu e habitonan di 
come na cas a cambia bastante, 
y no pasobra e tempo di pauze 
ta hopi, sino pasobra cu tin hopi 
manera pa come riba caya. E 
ta considera cu mester bai bek 


na duna e muchanan cuminda 
cu debe ser y no un pastechi cu 
refresco. Merdia no dunanan un 
combo, etc y mas bien cuminza 
pensa riba cuminda di cas y con 
pa haci pa e muchanan come 
un tiki mas saludabel, pa tin un 
dieet di menos zetmeel, vet y 


mucho mas fruta y berdura. 

Dr. Wicha Ponson-Wever co- 
mentando riba obesidad den 
mucha, a bisa cu esaki ta halto y 
ta sigui aumenta. E ta considera 
cu esaki ta un problema hopi 
grandi y por wak’e caba serca 
baby. Epediatranan ta duna 


e mayornan conseho, ta sigui 
dunanan conseho, pero como 
pediatra nan no tin hopi cos pa 
por haci riba esaki, pasobra na 
Aruba tin un cultura di come 
hopi y no saludabel, pero lo 
sigui lucha riba e tereno ey 
tambe. 

Den minimo di tempo, ladronnan a drenta y 
a haci desaster den un cas na Seroe Patrichi 




AYERA, un senora despues di a 
hiba su yiu scol, p’e mes bai tra- 
ha despues, tabata sa cu su yiu 
lo bolbe den minimo di tempo, 
pasobra ta un les-uur so e lo tin. 
Parce cu ora cu nan a bolbe, nan 
no por a kere loke nan a mira. 
Den minimo di tempo, cu nan 
a bandona cas, lagando tur cos 
na candal, a bin haya e caso tur 
reboltea. E frigidaire ta habri, 
y a bai cu mayoria di coi come. 
For di e bar, e anti-socialnan a 
bai cu casi tur bebida. 



Pa loke ta otro pertenencia, 
tambe e antio-socialnan aki 
a bai cu prenda, laptop y otro 
pertenencianan. Un hecho 
cu sigur cu ta causa disgusto, 
pasobra nan ta sali bon for di 
cas, sperando cu nada lo pasa, 
y den minimo di tempo, den 
prome oranan di mainta caba 
ta manera e anti-socialnan ta 
sinta warda p’e famia sali pa 
cumpli cu nan obligacionnan, 
pa comete e fichorianan aki. 

Bo ta kere cu si abo haya un di 
e personanan aki den bo cas, lo 
bo sa di regia cuenta cune. 


Mainta 

^ccnaUr&so 

Nos e-mail: 

noticia@awemainta.com 

Tel: 583-1400 
Fax: 583-1444 


Gobierno no por atende problemanan di caracter nacional su so 

E mester habri espacio pa tur hende sinta na mesa irespecto e diferencianan di opinion 


SINDIC ALISTA di FTA, Ansel- 
mo Pontilius comentando riba 
discurso di Promer Minister 
Nel Oduber fin di ana, a bisa cu 
como Promer Minister a sinti un 
falta di un punto importante. 
Pontilius ta bisa cu Oduber tin 
razon ora e bisa cu por keda 
tira falta riba otro y asina no 
ta resolve nada, pero e tin cu 
realiza como promer manda- 
tario di Aruba cu si no trese tur 
hende hunto na un solo mesa, 
no por atende cu problemanan 
di caracter nacional. 


Contrario na esaki, Anselmo 
Pontilius a bisa cu Gobernador 
si a bisa cu tur hende tin cu 
asumi nan responsabilidad y 
cu solamente den forma uni por 
atende problemanan di caracter 
nacional.Problemanan di car¬ 
acter nacional segun e sidicalis- 
ta ta p.e. pension di vehez, AZV 
y cambionan estatal cu Hulanda 
ta forzandonos den dje. 

Mas aleu, e ta bisa cu e prob¬ 
lema di Plant NV ta un falta di 
respet total, cu si berdadera- 
mente e sumanan di miyones 


di florin ta toca Aruba, e ora 
mester puntra con bin cu e hu- 
landesnan ta posiciona nan mes 
di e forma aki. Anselmo Pontil¬ 
ius ta contesta su mes bisando 
cu nan ta haci’e pasobra gobi¬ 
erno ta debil, no tin sosten di e 
gremionan y otro gruponan den 
comunidad, pasobra gobierno 
mes no ta buscando esey. 
Pontilius ta considera esaki se- 
rio y ta spera cu den e proximo 
simannan gobierno mes sinta 
recapacita cu e serie di prob¬ 
lemanan cu tin, nan so no por 


atendenan sin trese e gruponan 
na mesa irespecto e diferenci¬ 


anan di opinion cu por tin y cu 
lo sigui tin. 

Politico y gobernantenan 
tampoco a reaccionå riba 
yamada pa pas 


WILLEMSTAD - Nos gober¬ 
nantenan y nos polfticonan 
tambe ta parce di ta aceptå 
actonan di violencia na Cor- 
sow como algo normal. 
Fundacion Ban Sembra Pas 
lo no cansa sinembargo di 
sigui lansa gritonan di auxilio 
pa frena e ola di violencia cu 
Corsow ta experenciando pa 
mas cu un decada caba. 

E biaha aki BSP ta dirigi su mes 
publicamente na nos gober¬ 
nantenan y na nos polftico¬ 
nan, cu t’e proménan respon- 
sabel pa garantiså seguridad 
riba nos isla. BSP tin gana di sa 
kico concretamente Gobiérno, 


tantu Central como Insular, ta 
haciendo pa combatf violencia 
na Corsow, specialmente den 
forma preventivo. 

Kico Gobiérno ta haciendo pa 
vfctimanan di violencia y nan 
famia? Kico representantenan 
di pueblo, tanto den Staten 
como Conseho Insular, ta 
haciendo pa Gobiérno cum- 
pli cu su responsabilidad pa 
garantiså seguridad di cuida- 
danonan y pa preveni actonan 
di violencia? 

Kico a para cu e reunionnan 
cu a yega di tene den pasado 
cu sectornan social di comu- 
nidad pa combatf y preveni 


crimen? Nan a caba na aros 
cu coco? Si gobernantenan 
y representantenan di pueblo 
mes no por yuda, ta serca ken 
cuidadanonan mester acudf? 
BSP ta floho pa kere cu ya e 
lucha contra violencia ta pérdf 
aki na Corsow. 

P’esei BSP ta bolbe haci un 
apelacion publico riba tur es- 
nan cu tin cu cuida y guia nos 
pueblo, pa uni forza contra 
tur acto di violencia pa nos 
por biba na pas y solidario 
cu otro. 


Forsa Korsou 

Brinkman por regreså 
Hulanda numa; un debate 
lo no tabatin sentido 


Fundacion ta grita den desierto 

Iglesianan no a haci caso di 
yamada contra violencia 

WILLEMSTAD - Den ménos cu un siman di e promé luna di ana 
2008 Corsow a conocé caba su di dos caso di asesinato. 
Fundacion Ban Sembra Pas (BSP) a haci un yamada publico na 
iglesianan pa tuma iniciativa pa combatf violencia na Corsow, 
despues di e asesinato di un hoben di apenas 24 ana na Kas Abou 
dor di su propio primo dia 2 di januari 2008. 

Pero parce cu niun hende no ta ril. Siman a habri cu otro caso 
di asesinato. E biaha aki ta un homber di 76 ana a keda asesinå, 
pasobra violencia no ta haci distincion den edad mientras tin 
sospecho cu ta un yiu di criansa a mata e anciano aki cu un sla di 
piki den su cabes dia 6 di januari 2008. 

Den corant por lesa tambe di un muher cu a dal su rival balki 
habri cabes y di un cuidadano cu a keda maltratå inhusto dor 
di polis. 

Niun religioso a reaccionå ni bisa nada riba e yamada publico di 
Ban Sembra Pas. 


WILLEMSTAD - E POK (Parlementair Overleg Koninkrijksrelat- 
ies) a para, esaki ta nificå cu Hero Brinkman por regreså Hulanda 
numa, segun Parlamentario Glenn Camelia di Forsa Korsou. 

Un di e metanan di un POK ta pa mantené bon contacto entre e 
Parlamento y Parlamentarionan di Antia, Aruba y Hulanda. Ta 
hustamente riba e punto aki sr. Brinkman a faya. 


Su expresionnan polarisante y dirigi riba crea conflicto no a 
contribuf na meta di mantené bon relacionnan y contacto entre 
Parlamentonan y nan miembronan, manera t’e intencion. 

Pues e por regreså Hulanda numa segun sr. Camelia y no keda 
“hang around” riba isla corupto aki. Regreså mas lihér posibel. 
Riba e website di su partido ( www.pw.nl ) den su cv sr. Hero 
Brinkman ta expreså su preocupacion pa cu e pagador di im- 
puesto Hulandes. 

Pa loke t’e aspecto di e pagador di belasting Hulandes mencionå 
riba su website tambe, unabes cu e POK a fracaså, e mester 
regreså y no sigui haci mas gasto of te hasta entrega tur sen ya 
ricibf bek. 



YAMA NOS 

HOTLINE 

24 ORA DISPONIBLF. 

733-8477 


nA^KTJ0RA?|KI MOMENTO. PA CUALKE INFORMACION 



Situa na Ca 
Habri di Dia 


Nos ta spera 
riba Boso, sin 
compromiso 


Habri ana nobo cu bon pana 

MERCANCIA 


NOBO!!!! 

a caba di drenta 

Bishita nos na Manchito’s 
pa bo escoge bo mihor flus, 
dashi, caminsa y 
mucho mas 

Bolsa vacacional anual 
na Utrecht a habri 



WILLEMSTAD - Ayera e bolsa vacacional anual na Utrecht ta 
habri y tur isla di Antia ta presente cu nan exposicion. Tin un 
seccion special di Caribe di cual Antia ta forma parti y Robert 
Candelaria di Cas di Antia tabata presente ne apertura. 

Tin standt di Bonaire Toeristenbureau, Curagao Tourist Bureau 
Europe, Saba Tourist Bureau, St. Maarten Tourist Bureau, 
Winair, van der Valk, Does Travel & Cadushi Tours, Bonaire & 
Caribbean Fun Travel y hotelnan local y e bolsa ta dura te dia 
13 di januari. 


^ SETAR 

Anuncio 

SETAR N.V. ta informa cu pa motibo 
di trabounan di mantencion necesario 
lo por surgi interupcion di servicio di 
internet 


diaranson 9di januari 2008 entre 
11:30 di anochi 

pa 2’or di marduga diahuebs 10 di 
januari 2008 


Partido MAN ta opinå cu. 

No por sigui tornu n’e fecha pa Corsow bira 
Pais Autonomo den Reino 


WILLEMSTAD - Partido 
MAN a tuma nota di voznan 
cu ta lanta den direccion cu 
Pueblo di Corsow lo no logra 
su status autonomo den Reino 
entrante 15 di december di e 
aha aki. 

Mayoria (68.73%) di pueblo 
di Corsow den referendum di 
dia 8 di april 2005 a scoge pa 
Corsow bira un pais autonomo 
den Reino Hulandes. Conseho 
Insular, cu t’e colegio di mas 
halto den gobernacion di 
teritorio insular di Corsow, 
den reunion publico di dia 
15 di april 2005 pa medio di 
un decreto a dicidi unånime 


entre otro cu e mandato cu 
representante(nan) di Corsow 
den negosiacion cu otro part¬ 
ner den Reino Hulandes tin 
ta: Realisacion di Pais Corsow 
Autonomo den Reino, mini¬ 
mal igual cu e status aparte di 
Pais Aruba. 

Primeramente e fecha di 1 di 
juli 2007 a keda fiha pa Cor¬ 
sow bira un Pais Autonomo 
den Reino. Despues esaki a 
keda cambia pa 15 di decem¬ 
ber 2008. 

Pa partido MAN ta inacepta- 
bel, cu despues di mas cu 3 
aha cu pueblo a vota den refer¬ 
endum pa Corsow bira Pais 


Autonomo den Reino esaki no 
keda cristaliså. 

STATUUT Y AUTONOMIA 
Partidonan PAR, PNP y sos- 
teni pa FOL na un manera 
sistemåtico a bin ta informå 
nos pueblo cu no ta bérdad cu 
nos pais ta pérdé su autonomia 
haciendo referencia cu no ta 
bai haci ningun cambio den 
Statuut. 

Esaki ta un mentira flagrante y 
ta p’esei partido MAN ta obligå 
na duna pueblo e otro banda 
di medaya. Gritonan pa bin 
mustra na unda ta perde auto¬ 
nomia, pasobra no ta cambia 
Statuut, ta gritonan bashi. 


Pa Glenn Camelia.... 

No ta bal la pena drenta den debate 

cu Brinkman 


WILLEMSTAD - Tabatin 
diferente hende cu tabata di 
opinion cu Staten mester a 
debati cu sr. Hero Brinkman 
enbes di prohibi su entrada 
den sala di Parlamento. 

Mester tene na cuenta cu entre 
tanto ni den Tweede Kamer 
Hulandes niun miembro no 
tin e animo mas pa debati cu 
miembronan di e partido di 
sr. Hero Brinkman y su lider 


sr. Wilders, hustamente dor 
di e posicionnan iracional y 
populista cu hopi biaha nan 
ta asumi. 

Es mas, den e cv di sr. Hero 
Brinkman riba e website di 
PW, di un forma masha or- 
guyoso e ta mencionå cu su fa- 
mia y amigonan ta consider’é 
sumamente calificå pa ta 
miembro di Parlamento Hu¬ 
landes, mirando su habilidad 


pa .... (cita/mi disculpa) ... 
“wat recht is krom te lullen 
en wat krom is recht te lullen” 

. (fin di cita/mi disculpa). 

(chek e website www.pvv. 
ni). Pues esakinan ta su cuali- 
dadnan. 

Esnan pro debate den Staten 
cu Brinkman mes por huzga 
si ta bale la pena drenta den 
debate cu e persona aki y su 
partido. 


UJ 

STORK" 


We are looking for LOCAL CO-WORKERS, qualified & with experience to work in the 

The folio wing crafts are required: 


Valero refinery! 



- GARAGE SUPERVISOR 

- OFFICE ENGINEER 

- DIESEL MECHANIC 

- LABORERS 

- CARPENTERS 

- MASONS 

- IRON WORKERS 

- SANDBLASTERS/PAINTERS 

- QA/QC QUALITY CONTROLLERS 

ARE YOUINTERESTED: Piease pass 
by personally during the week, between 
07:30 am - 12 noon and 1 pm - 4:30 pm, 
with a copy of your I.D. and CV. Our 
office is located at Cura Cabai 137 A in 
San Nicolas. 

OPPA 

Loque sr. Prome Ministro a bisa no ta cuadra cu berdad 


OPPA a tuma nota di loque 
Prome Ministro a trece den 
publicidad encuanto Index¬ 
ering, Gelijkbedrag, y Bashi 
Premie. 

Nos tin cu constata cu loque 
sr. Prome Ministro a bisa no ta 
cuadra cu berdad, ni tampoco 
realidad. 

Aparentemente Sr. N.O. Odu- 
ber, como nos Prome Ministro, 
no ta lesa y no ta interesa den 
e relatonan di Centraal Bureau 
voor de Statistiek (C.B.S.). 
Nos ta referi por ehempel na e 
Apendix 1, Tabel 1: Bestaans- 
minimum per eirtd september 
2007. Akinan e por mira cu un 
soltero mester di Af.1.273,00 
y un soltero cu 5 yiu mester 
di Af.4.457,00 pa luna pa por 
sobrevivi. 

Nos ta corda cu Ministro Eddy 
Croes di Gobierno di A.V.P. 
desde aha 1995 a delibera cu 
sindicatonan y OPPA pa re- 
introduci indexering y traha 
riba un inhaalmanouvre pa e 
ananan cu e salarionan y pen- 
sioennan no a ser indexa. 

E ultimo “protocol” entre 
Gobierno y e sindicatonan a 
consequencia di e delibera- 
cionnan tocante e inhaalma¬ 
nouvre a ser firma riba 14 di 
juni 2001 y nos por lesa cu a 


ser combini: 

m. dat de regelirtg voor wat 
betreft de “inhaalmanouvre” 
voor de gepensioneerden en 
personen met een uitkering bij 
wijze van penssioen in overleg 
met de Overheid, hetAPFA, de 
OPPA en betrokken vakbonden 
zal worden vastgesteld. 

Como resultado di e deli- 
beracionnan menciona y e 
combenionan aki (e proto- 
colnan) firma, ya caba for 
di januari 1996 indexering a 
ser re-introduci y a ser dicidi 
riba un sistema pa un inhaal¬ 
manouvre pa e ananan cu no 
tabatin indexering. 
Empleadonan di Gobierno y 
maestronan di scol lo haya 
aigun “ATV-dagen” y un ge- 
lijkbedrag. 

Pensionadonan di Gobierno 
lo haya un gelijkbedrag mas 
halto pa compensa e ATV- 
dagen. 

E idea di e comision cu a traha 
riba e sistema aki tabata pa 
cuminsa cu e ATV-dagen y des- 
pues bini cu un “Werktijdsver- 
korting” (menos ora di trabao) 
pa empleadonan di gobierno y 
maestronan di scol. 

Na 2001, despues cu e proto¬ 
col di 14 di juni 2001 ya a ser 
firma cu e otro Gobierno na 


mando, e Gobierno actual a 
cuminsa goberna y a PARA 
indexering, a subi vakantie- 
geld (1% pa trahadornan) y 
e gelijkbedrag. E diferencia ta 
sinta den e hecho cu trahador¬ 
nan ta traha 38 ora pa siman 
y nan to goza di ATV-dagen, 
cual ta un areglo imposibel 
pa e pensionadonan. P’esey 
e pensionadonan ta haya un 
gelijkbedrag mas halto cu e 
funcionarionan pa compensa 
e ATV-dagen. 

Tambe na 2001 Gobierno y 
SEPPA a yega na un acuerdo 
pa funda un “Voorzienings- 
fonds” pero cu nunca no a 
mira luz di dia, paosbra no 
por a yega na un acuerdo cu- 
anto e porcentahe di salario 
cu Gobierno mester aporta y 
e trahador mester paga . 

No ta asina cu e Gobierno 
anterior a para indexering, 
manera sr. Ministro Presidente 
ta bisa, pero ta Sr. Ministro 
President su gobierno mes cu 
ta na mando desde aha 2001 
y lubidando cu gobernacion 
kiermen continuacion. Na 
2002 Gobierno di Sr. N.O. 
Oduber a tuma e decision pa 
congela indexering pa emple¬ 
adonan publico, trahadornan 
di fundacion, maestronan 


di scol y pensionadonan di 
gobierno durante 3 aha, esta 
januari 2002, januari 2003 y 
januari 2004. Entrante janu¬ 
ari 2005 gobierno lo re-inicia 
negosacionnan pa re-introdu- 
cion di indexering. 

Na 2005 OPPA conhunta- 
mente cu e sindicatonan a 
acerca Ministro di Finanzas pa 
logra re-introduci indexering, 
pero nos no a logra convence 
e Ministro. Aki e ministro a 
subi “vakantiegeld” y e “ge¬ 
lijkbedrag”. 

Tambe a ser introduci e “Ba- 
shi-premie” cu na 2005 a 
ser paga na empleadonan- y 
pensionadonan di Gobierno, 
“gelijkgestelden” y na maes¬ 
tronan di scol. 

Despues di 2005 Gobierno a 
lubida riba e pober pensio¬ 
nadonan y NO a paganan e 
Bashi-premie, siendo cu nan 
tambe tin derecho riba dje, mi- 
rando nan aporte na Gobierno 
den pasado. 

Prome Ministro ta menciona 
tambe cu Gobierno a paga 
Bashi-premie y Gelijkbedrag, 
pero no ta menciona cu esa- 
kinan ta parti di e “Inhaal- 
manoeuvre“ di e ananan cu 
no a indexa e salario- y pen- 
sioennan di empleadonan y 


pensionadonan di Gobierno. 
Imposibel y ridiculo cu esaki 
por worde usa como excusa 
pa no paga indexering. 

E indexering ta mara na au- 
mento di costo di bida. Aki nos 
ta mira cu e ahustacionnan 
cu e gobierno aki a haci no 
ta cuadra cu realidad. E pen¬ 
sionadonan a bolbe entrega 
basta di nan pensioen cu nan 
mester a ricibi. Principal¬ 
mente pasobra e pensioen di 
un “post actieve ambtenaar 
= pensionado publico” y e 
personanan cu un ”uitkering 
bij wijze van pensioen” no ta 
‘waarde vast’. 

Door di e “vergrijzing” (nos 
hendenan ta bira mas bieu) 
y e pensionadonan tin mas 
gasto. 

Nan mester hopi biaha ayudo 
di un specialista, cuminda y 
suplemento special y otro pre- 
causionnan pa motibo di nan 
edad y salud. Akinan hasta 
A.Z.V. ta laga nan na caya. 
Finalmente OPPA kier haci 
un fuerte apelacion riba nos 
gobierno social democrata pa 
re-introduci e indexering di 
salario- y pensioennan di em¬ 
pleadonan, gelijkgestelden, 
maestronan di scol y pensio¬ 
nadonan. 


PPA cu pregunta relaciona cu “bird flu” 

cu awo a yega Republica Dominicana! 


DESPUES cu PPA pa aigun tempo ta sigui e infor- 
macionanan di rond mundo relaciona cu “Bird flu”, 
PPA a yega di senala den aigun programa cu nos ta 
di opinion cu esaki lo mester worde atendi pa parla¬ 
mento di Aruba pa prepara pa esaki. 

Tambe PPA a yega di mustra riba e hecho cu esaki 
lo mester ta un punto di intercambio riba nivel di 
Reino, tanto riba nivel di gobernacion como di par¬ 
lamento. 

Nos ta duda cu esaki a worde haci debidamente. 

Si nos a tuma nota cu lo tin cierto tratado cu a worde 
firma riba nivel di Reino y cu Aruba lo mester tene 
cuenta cu e Tratado aki. 

Lo tabata tin un comision di ambtenaar ta traha riba e 
asunto aki.! Nos no ta conciente kico tabata resultado 
di e trabao aki. 

Riba nivel parlamento / gobernacion PPA a tende 


relativamente poco den e ananan cu a pasa. 
Mientras tanto PPA a tuma nota di e hecho cu “bird 
Flu” a worde detecta na Republica Dominicana na 
un criadera. Cu otro palabra si nota cu poco poco 
diferente forma di “bird flu” ta worde detecta rond 
mundo, China, Indonesia, na Europa ultimamente, 
awor den Caribe.ta yega mas y mas cerca. 

E preguntanan di PPA na ministro di Salubridad Pu¬ 
blico pero tambe na parlamento como representacion 
di pueblo ta: 

1. Kico exactamente gobierno di Aruba a haci den 
prepara pa un eventual “Bird flu” sea na Aruba pero 
quizas den cualquier pais den vecindario cu Aruba 
tin laso cune? 

2. Kico ta e contenido di e Tratado cu cual Aruba lo 
mester tene cuenta cune? 


3. Kico ta e tarea cu e comision lo tabata tin? Y a 
logra duna contenido na esaki? 

4. No tin informacion general cu ta bon pa gobierno 
duna pueblo di Aruba riba e asunto delicado aki? 

5. Den un articulo cu a sali den Amigoe di Aruba 

nos por a tuma nota den e parti dedica na Antiyas 
cu eynan lo tin pa basta tempo kaba un Landsbesluit 
Vogelgriep cu lo ta den proceso pa bira un Landsve- 
rordening.Aruba tin algo por estilo kaba? 

PPA ta spera cu ministro dr s. C.A.S.D. Wever encarga 
cu Salubridad Publico lo tene debidamente cuenta 
cu e desaroyo di “Bird Flu” y cu sr. ministro lo tene 
cuenta cu nos preguntanan na bienestar general di 
nos pueblo arubano. Y naturalmente nos parlamento 
cu ultimo 2 aha No a dedica atencion debido na e 
problematica serio aki! 

Nicolas Sarkozy 

Cos ta serio cu Carla. Boso lo haya di e 
boda ora e’la tunia luga caba 



k 



E president frances ta e prome Hefe di Estado cu ta 
papia di su bida priva den un rueda di prensa ofidal. 
E Hefe di Estado frances ayera a enfrenta su 
prome gran rueda di prensa di su cinco ananan 
di mandato cu e particularidad cu, banda di su 
strategia politico, henter e asunto a concentra 
riba su relacion cu e modelo y cantante Carla 
Bruni. 

E instruccion, ademas, no a laga luga pa 
duda. Elysee (e palacio presidencial frances) 
a anuncia cu tur pregunta ta permisibel, 


y esun cu mas nan ta spera ta si Nicolas 
Sarkozy y Carla ya tin un fecha di boda. 
Ora e pregunta clave a yega, Sarkozy a re¬ 
sponder “Mi relacion cu Carla ta serio. E boda 
ta probabel, aunque prensa lo haya sa una vez 
cu nos ta caså caba”. 

Ningun hefe di estado a yega di papia di su bida 
priva den un rueda di prensa oficial y esey tabata 
e expectativa di 600 periodista di 36 pais. Un otro 
muestra di e poder mediatico di Super Sarko. 
E president a probecha di elabora riba su va- 
cacionnan di pasco cu e modelo.“Cu Carla nos 
yega na un acuerdo pa no gana. Nos no ta bai 
sconde. Mi no tabata kier fotonan saca na un 
manera scondi. Mi no tabata kier fotonan saca 
anochi. Na 2007 mi a divorcia y esey no tabata 
e momento mas feliz di mi bida. Si e fotonan 
di Eurodisney a haci dolo, anto no mester a 
manda fotografo”. 

Asina ta, pa evita esey, a worde anuncia cu 
e president lo pasa su vacacionnan di pasco 
na Egypto “cu un acompanante”, y e pareha 
namora a laga saca nan foto na tur y cada 
un di nan paradanan durante nan bishita na 
e tera di farao. Despues di un par di dia di 
descanso for di prensa, fin di siman pasa nan 
a pasa na e ruinanan di Petra, na Jordania. 
E rueda di prensa excepcional aki a tuma luga 
na un momento den cual e popularidad di e 
hefe di Elysee a baha considerablemente entre 
su conciudadanonan. E ultimo encuesta di CSA 
a revela cu e’la cai siete punto den un solo luna, 
hustamente desde cu su romance cu e aristocra- 
tico cantante Carla Bruni a bira conoci, cual a 
cuminsa un par di siman despues di su divorcio 
di Cecilia, na october ultimo. 

C andela den bodega 
ta laga 40 morto na 
Sur Korea 



Bomberonan tratando di paga e candela 


E cantidad di morto den un candela cu a tuma luga dialuna den 
un bodega, a alcansa 40 y autoridadnan no ta kere cu lo haya 
mas cadaver. 

Kim Jung-geun, funcionario local di bombero, a bisa cu nan no ta 
spera di haya mas morto den e candela na Icheon, 80 kilometer 
zuid di e Capital sur koreano. 

Mas di 500 bombero a trata di paga e candela. E causa exacto 
di e candela, cu a cuminsa den un bodega, no ta conoci, Kim a 
agrega. Sinembargo, Jin Sung-hun, otro funcionario di bombero 
na Icheon, a bisa cu tabata tin explosionnan durante e siniestro, 
cu ainda no tabata controla. 

Ha Jae-ho, investigado di candela, a bisa e canal di television YTN 
cu bombero y funcionarionan di rescate tabata traha cu cuidao, 
pa via di e riesgo cu e edificio por cai. 

Diez persona a resulta lesiona y a ricibi atencion na hospital, pa 
motibo di quemadura y intoxicacion pa huma, Kim a bisa. 
“Ainda nos no a controla e candela completamente. Ainda tin 
huma ta sali di e kelder”, e’la splica. 

E agencia di noticia Yonhap a informa cu e bodega tabata worde 
usa pa conserva productonan friu, y cu e trahadornan tabata 
inyecta refrigerante y realisa otro labornan cu e meta pa prepara 
pa apertura di e negoshi cu mester a tuma luga diasabra. 

Un ejecutivo di Korea 2000, un empresa di logistica cu ta dono 
di e instalacion, a bisa cu e edificio tabata den construccion y cu 
e trahadornan tabata duna e ultimo toquenan na e bodega ora e 
candela a cuminsa. E fuente a solicita pa keda anonimo, pasobra 
e empresa ta prohibi empleadonan pa papia cu prensa. 

E imagennan di YTN a mustra bomberonan tratando di paga e 
candela den un nubia diki di huma. 

Un testigo, identifica pa su fam, Song, a bisa e canal cu tabata 
tin varios explosion durante e candela, cu a sacudi e edificio y a 
kibra ventananan di un edificio cercano. 

Obama y McCain ta triunfa 
na New Hampshire 



E habitantenan di dos pueblo 
chiquito a lanta tempran pa 
duna Barack Obama y John 
McCain nan prome Victoria 
den e eleccionnan primario di 
New Hampshire. 

E votadornan di e pueblonan 
di Dixville Notch y Hart’s 
Location a deposita e prome 
votonan di e eleccionnan in¬ 
terno den oranan tempran 
di ayera. Na Hart’s Location, 
e democrata Obama a ricibi 
nuebe voto, Hillary Rodham 
Clinton a haya tres y John 


Edwards a haya uno. Di e 
banda republicano, McCain a 
haya seis voto, Mike Huckabee 
cinco, Ron Paul cuater y Mitt 
Romney uno. 

Na Dixville Notch, pa e repub- 
licanonan, McCain a haya cu¬ 
ater voto, Mitt Romney a haya 
dos y Rudy Giuliani uno. Pa e 
democratanan, Obama a haya 
siete voto, John Edwards dos y 
Bill Richardson uno. 

E pre-candidato republicano 
Duncan Hunter, parlamenta- 
rio cu no ta figura den e favori- 


tonan, a asisti na e votacion 
na Dixville Notch, caminda e 
resultadonan a worde anuncia 
prome cu 00.06 a.m. 

“Esaki ta refleha e politica di 
pueblo pa pueblo”, Hunter a 
bisa un rato prome cu e vota- 
mento a cuminsa. Hunter no a 
haya voto den ningun di e dos 
pueblonan. 

E ley estatal ta permiti pa 
pueblonan di menos di 100 
habitante habri nan vota- 
mento mei anochi y cera ora 
tur e votadornan a deposita 
nan voto. 

Aunque mayorfa di e habi¬ 
tantenan di New Hampshire 
lo tin cu warda te mainta pa 
nan vota, esunnan cu ta biba 
den e dos pueblonan den e 
parti nort di e estado, por a 
haci esaki mei anochi pa hopi 
tempo caba. 


Barconan irani a menasa 
barconan mericano 

Segun Pentagono 



Barconan di guera mericano 


LANCHANAN irnai di e tipo 
go-fast a rondona tres barco 
di guera mericano den Strait 
of Hormuz den fin di siman y 
a menasa nan via radio, segun 
version di funcionarionan di 
Pentagono. 

Confirmando un reporte di e 
cadena di television CNN, e 
funcionarionan tambe a bisa 
cu un capitan mericano tabata 
den proceso di duna orden 
pa tira como resultado di e 
menasanan. Pero e orden no 
a worde ehecuta ya cu e lan- 
chanan irani a aleha di e bra- 
conan di guera mericano. Di 
su banda Cas Blanco a adverti 
Iran dialuna den terminonan 
fuerte pa “accionnan provoca- 
tivo cu lo por a conduci na un 
incidente peligroso”, despues 


di e incidente entre barconan 
mericano y irani den Strait of 
Hormuz. 

“Nos ta urgi e iraninan pa ab- 
stene nan mes di tal actonan 


provocativo cu lo por conduci 
na incidentenan peligroso den 
futuro”, tabata e advertencia 
den un comunicado di e vo- 
cero di Conseho di Seguridad 
Nacional, Gordon Johndroe. 


Hillary Clinton cu 
lagrima na wowo 
dilanti votadornan 



Hillary Clinton a punto di yora dilanti spectadornan 


WOWONAN di Hillary Rodham Clinton a yena cu lagrima y su 
stem a kibra ora e tabata conversa cu votadornan riba su campana 
presidencial, dialuna den un restaurant. 

E ex primera dama tabata realisa un di su ultimo actonan di 
campana na bispo di e primaria estatal, den cual e ta den des- 
ventaha cu su rival Barack Obama, segun encuestanan. Ora un 
simpatizante a puntre con e ta haci pa sigui bai padilanti e’la 
contesta: “No ta facil, no ta facil. Y lo mi no por haci’e si mi no 
kere cu pasion cu esey ta lo corecto”. 


“Mi tabata tin hopi oportunidad maraviyoso den e pais aki”, Clin¬ 
ton a afirma, cu un stem kibra.”Esaki ta algo hopi personal pami, 
e no ta algo politico, ni algo unicamente publico”, e’la agrega. 
“Mi ta mira e cosnan cu ta pasando y mi ta comprende cu mester 
coregi nan. Tin hendenan ta pensa cu eleccion ta un wega, cu ta 
trata di ken ta ariba y ken ta abao. Pero ta trata di nos pais, di e 
futuro di nos yiunan. Den realidad, ta trata di nos tur”. 
“Bosonan sa cu aigun di nos a sali y enfrenta pruebanan hopi 
dificil. Y nos ta haci’e, cada un di nos, pasobra nos tin interes 
den nos pais. Pero aigun di nos ta bon, y otronan ta menos bon. 
Aigun di nos ta cla, y otronan no”, e’la bisa. 

E candidata a decreta cu “ora nos contempla e serie di problema 
cu nos tin y e posibilidadnan cu esakinan lo bai fo’i control, esaki 
ta keda como un di e eleccionnan mas importante cu Merca a 
yega di enfrenta. 


“Con cansa cu mi por ta, y di berdad mi ta, y con dificil cu ta pa 
trata di sigui den e giranan cu tur loque mi ta purba haci, manera 
haci ehercicio devezencuando y come bon, loque ta resulta dificil 
ora e cuminda mas acesibel ta pizza, mi ta kere asina fuertemente 
den nos como nacion, cu mi ta bai haci tur loque mi por pa pre¬ 
senta mi caso y, bosonan sa, laga e votadornan dicidi. 

Despues cu Clinton a papia, varios di e presentenan den Cafe 
Espresso a rondone y manifesta nan apoyo. 






















AWEMainta I Diaranson 9 di Januari 2008 


International 115 


Opositor keniano a cancela 
protesta; tin casi 500 vfctima 




E lider di oposicion keniano 
dialuna a cancela e protestan- 
an nacional cu mester a tuma 
luga ayera, pa temor di rebiba 
e violencia politico y étnico 
cu a laga casi 500 morto na 
e pais. 

Raila Odinga a bisa cu e kier 
duna oportunidad na me- 
diacion, y a haci e anuncio 
den un conferencia di prensa 
despues di a reuni cu e enviado 
mericano Jendayi Frazer. E 
gobierno di president Mwai 
Kibaki, acusa pa Odinga di a 
comete fraude den e eleccion- 
nan di luna pasa, a adverti cu 
e protestanan ta ilegal y por 
causa mas accion violento. 
Odinga a destaca cu e pre¬ 
sident ghanés John Kufuor, 
president di turno di Union 
Africano, lo a yega ayera den 
un mision di mediador. E viahe 
di Kufuor a worde posponi na 
varios ocasion, ya cu gobier¬ 
no tabata rechasa mediacion 
externo. 

“Awo nos ta sigur cu e media¬ 
cion lo cuminsa. Nos a tene 
consulta y nos a dicidi cu e 
concentracionnan publico cu 
nos a convoca a keda cancela”, 
Odinga a bisa. “Nos ta desea 
pa e mediacion tuma luga den 
un ambiente pacifico, y pesey 
nos a cancela e protestanan”. 
Odinga y Kibaki a expresa nan 


disposicion pa comparti e po¬ 
der pa resolve e crisis. 

Kibaki a worde declara ganado 
di e eleccionnan di dia 27 di 
december despues di un con- 
teo di voto cu, segun e opositor 
y observadornan internacio- 
nal, tabata defectuoso. 

Den aigun zona, e protesta¬ 
nan pa e Victoria di Kibaki a 
degenera den disturbio den 
cual otro tibunan a enfrenta 
kikuyu, na cual Kibaki ta per- 
tenece. E tribu aki a domina 
politica y economia na Kenia 
pa hopi tempo. 

Un comunicado publica dialu¬ 
na pa Ministerio di Programa- 
nan Special a pone e cantidad 
di morto na 486, y e cantidad 


di personanan desplaza na 
255.000. E datonan a worde 
compila pa un comision spe¬ 
cial di servicionan humani- 
tario, crea pa gobierno, cu a 
recore e zonanan mas afecta 
pa e disturbio y protestanan. 
E intentonan di protesta siman 
pasa a worde impedi pa polis, 
cu a tira gas lacrimogeno y 
straalnan di awa riba e ma- 
nifestantenan. Incluso, aigun 
agente a tira den laira riba 
cabez di e participantenan. 
Organizacionnan di derecho- 
nan humano a acusa polis 
di abuso y morto inhustifica 
durante e crisis, pero e hefe 
policial Hussein Ali a insisti 
diadomingo: “Nos no a tira 
ningun hende”. 


E kier a wak TV y a mata 
baby cu båte di baseball 



E hoben a mata e baby cu un båte 

UN mucha homber di 12 aha a mata un baby di apenas 17 luna, 
golpeando esaki cu un båte di baseball, pasobra e baby tabata yora 
y strobe di wak su programa di television, segun informacion di 
prensa di Miami, cu a cita fuentenan policial. 

E hecho a tuma luga na e ciudad Lauderhill (Florida) y e mucha 
homber awo ta bao custodia di un centro di detencion hubenil, 
sperando un huicio pa asesinato den prome grado. 

E mucha a rabia pasobra e (e baby) tabata haci desorden ora e (e 
mucha) kier a wak television”, tabata version di Mike Cochran 
di polis di Lauderhill, cu a worde cita pa e corant The Miami 
Herald. 


Ex caså di Ingrid Betancourt 
ta mira entrega ‘clandestino’ 
di rehennan 

FABRICE Delloye, 
ex caså di e franco- 
colombiano Ingrid 
betancourt, secues- 
tra desde 2002 pa 
FARC na Colombia, 
a indica ayera cu su 
speransa ta dirigi 
riba “un operacion 
clandestino pa saca 
e rehennan y hiba 
nan Venezuela”. 

Un salida clandes¬ 
tino “cu tur seguridad lo tuma luga”, cu e apoyo di president 
venezolano Hugo Chåvez y apesar di e presion di autoridadnan 
colombiano, e’la sigura den un rueda di prensa durante lanza- 
mento nan Genéve, di un comision di apoyo pa Ingrid Betancourt 
y otro rehennan di Colombia. “President Hugo Chåvez por pidi 
FARC concesionnan suplementario, ya cu e gueriya mester di 
dje (Chåvez) pa nan logistica”, tabata e consideracion di e tata 
di Melanie y Lorenzo Betancourt, di nacionalidad frances. 

“Tur loque nos kier ta pa recupera nos rehennan bibo”, e’la 
anadi, despues di haci otro yamamento na gueriya pa “libera tur 
e muhernan cu ta den nan poder”. 

Un entrega clandestina lo ta “un operacion espantosamente pe- 
ligroso pasobra e ministro colombiano di Defensa, Juan Manuel 
Santos, no ta soporta Chåvez y lo redobla su esfuerzonan pa 
impedi FARC di transporta e rehennan” pa Venezuela, Delloye 
a adverti. 



Fabrice Delloye cu Melanie, su yiu 
muhercu Ingrid Betancourt 

TOB a corona su reina 


DIALUNA anochi tabata beurt 
pa TOB corona su reinanan 
di Carnaval. Na Drive Motors 
Savaneta un grupo grandi di 
hende a reuni pa asina conoce e 
reinanan cu lo ta representando 
TOB den e diferente eleccionnan 
di reina. 

Delany Wever a wordo corona 
princesita di TOB, pero mirando 
su edad e no lo participa den 
eleccion di reina infantil. 

Alysha Boekhoudt a ricibi e co¬ 
rona como reina hubenil di TOB 
y lo ta participando dia 18 di 
januari pa wak si e lo logra e co¬ 
rona di Reina Hubenil di Aruba 
su Carnaval 54. 

Jonela Oduber a bai cu e coronoa 
di reina grandi di TOB y e tambe 
lo ta participando pa logra e 
corona di Aruba su Reina di Car¬ 
naval 2008 dia 24 di januari. 

Sra. Carnaval a keda den perso¬ 
na di Karena Maduro, kende dia 
21 di januari lo purba convence 
hurado cu e merece e corona di 
Sra. Carnaval 2008. 

Pa tur esnan cu mester tuma 
contacto of mester di informa- 
cion di e grupo TOB por yama e 
siguiente numbernan: 5627005; 
7423652 of 5930702. 





uu * -Carnaval e biaha aki ta cortico 

Si bo ta desea pa nos publica 
actividad, trahenam, foto di Reinanan, den e era moderno 
aki, ta facil pa saca y manda nan riba e-mail pa nos di 
AWEMainta, riba noticia@awemainta.com 
Y asina nos por compJace cu tur hende den nos rubrica 

Swing cu AWEMainta 

Eleccion di Sra. Carnaval 

posponi te dialuna 21 di januari 





SAC pa medio di un comunicado 
di prensa a informa cu eleccion di 
Sra. Carnaval 2008 cu lo mester a 
tuma lugar diadomingo awor 13 
di januari 2008 a keda posponi te 
cu dialuna 21 di januari 2008. 
Segun SAC, esaki mester a sosode 


debi na e peticionnan y tambe 
cu ta solamente 2 candidata tin 
inscribi pa participa na e elec¬ 
cion aki. 

Pues tur oganisacion, compania, 
instancia etc cu tin un senora 
di 30 pa 60 ana cu tin e animo 


pa participa na e eleccion aki ta 
wordo pidi pa busca tur informa- 
cion di e eleccion aki y inscribi e 
persona aki pa asina dialuna 21 
di januari 2008 el lo por ta riba 
e esenario pa competi pa e titulo 
nr. 14 di Sra Carnaval. 


SAC ta spera cu un biaha mas e 
eleccion di Sra Carnaval lo bira 
un exitoso. Esnan cu kier mas 
informacion di e eleccion di Sra 
Carnaval por comunica cu sra 
Cecilin Ashby- Yarzagaray na 
7355583 of oficina di SAC. 





The Music Box 


Disfraz, Mascarada, Peluca, Hair Spray, Petchi, 
Maquiyaje, Antifaz, Hueso Spada, Heon Glow Lighis. 
Accesorios pa Disfraz, CD'S di Soca, Steel Band and 
Calypso Music y lo ULTIMO di Rock y Reggae. 

THE ROCK ANP RE&6AE SHOP 

Tel: 5824329 . Fax: 5838199 
Email: themusicbox@setarnet.aw 


E-iyoy cMvuA/al u)(th 

a peaca vf mjuacL! 


Let us take care of you! 

Ask for our 
HOME PLUS coverage 


AIG 

-/American 

J—[OME 

ASSURANCE 

Iarttra 

Global Reacb, Local Service 



Phone: (297) 582-5500 
E-mail: aharuba@aig.com 

Cu e ora nan conta 


Maniche ta den yega 
e sede di Inter Milan 


E portugues Maniche, centrocampista di Atletico di Madrid, 
lo sera den e proximo ora su renta t’e na final di temporada cu 
Inter Milan, cu tin un opcion di compra pa e futbolista luso, 
cu no a hunga ningun minuut den e ultimo luna como medida 
disciplinario di e mexicano Javier Aguirre. 

E hungador, cu contract cu e team di Atletico Madrid t’e juni di 
2009 y cu a keda afo di e convocatorio pa decision tecnico den 
e ultimo cuatro wega, lo firma entre ayera y awe su prestamo 
na e club italiano. 

Na warda di sera definitivamente su salida, Maniche a train 
cu normalidad den e training di Atletico di Madrid, na cual 
a yega dos temporada pasa, marca pa e irregularidad y pa 
aigun episodio polemico, cu finalmente a significa su salida 
di e club. 

T’e na su enfrentamento cu e tecnico, ainda no a confirma 
pa e propio entrenador, “oficialmente no tin nada”, Aguirre 
a bisa den e ultimo rueda di prensa. E futbol tabata fiha den 
e 11 e temporada aki, den cual a hunga e prome 15 wega di 
Liga di titular, 14 di nan completo y cu dos gol. 

Tambe tabata habitual den e alineacion durante e temporada 
pasa, den cual a hunga 28 di e 38 wega di Liga, 25 di nan como 
titular, aunke e curso ya a protagonisa aigun polemica, man¬ 
era su retraso di 40 minuut na un training, 7 di january 2007 
ultimo, despues di e empate sin gol na cas contra di Gimnastic, 
den un wega cu e tabata abou pa motibo di sancion. 




Nan kier esaki bon 


Camerun ta exigi Barcelona pa 
manda Eto’o na tempo y den forma 


FEDERACION Camerunes di Futbol (FECAFUT) 
ta exigiendo cu e hungador di Barcelona, Samuel 
Eto’o wordo integra den e seleccion nacional in- 
mediatamente, segun un carta di e organisacion 
deportivo duna na conoce diamars. 

FC Barcelona kier libera Eto’o dia 16 di january, 
aunke e radio nacional camerun a bisa diamars 
cu e club di Barcelona supuestamente a yega na 
un acuerdo pa laga liber dia 12 di january, algo 
cu e federacion local ta nenga. 

Den su carta, FECAFUT ta sostene cu FIFA con- 


sidera cu un hungador mester ta libera dos si¬ 
man prome di cualkier campeonato Continental. 
Dia 20 di january awo ta cuminsa na Ghana e 
Copa Africano di Nacion. Barcelona a alega cu 
Samuel Eto’o ta necesario pa e Copa del Rey. Di 
no satisface su demanda, FECAFUT a planea na 
bay pa FIFA pa cu presiona e dirigente di e team 
catalan. Eto’o no ta e unico hungador africano cu 
ta den dificultad pa wordo libera na tempo desde 
Spana. Frederic Kanoute y Mamadou Diarra, di 
Mali, tambe ta den problema. 

Dia di su debut? 


Pato lo por debuta cu 
Milan contra di Napoli 


E tan spera debut di e promesa nobo di e futbol 
brasileno Alexandre Pato cu e camiseta di Milan 
por produci diadomingo contra di Napoli y esaki 
den e stadion San Siro. 

E hungador cu a caba di cumpli 18 aha, a bisa na 
un preparador cu ta sigui diamars den e training 
cu su debut lo ta manera un of dos gol, segun a 
raporta e canal di television Milan Channel. 
Mientras su companero ta na Dubai, e delantero 
ta prepara den e centro deportivo di Milan pa 
su prome encuentro oficial, despues di a hunga 
solamente un par di wega amistoso. 

E prome tabata 6 di september na Kiev contra di 
Dinamo, den cual di biaha a anota un gol den e 
empate di 2-2. Despues a hunga 45 minuut den 


e encuentro cu Athletic Bilbao, cu a conclui 0-0, 
12 di october. 

Diadomingo por hasi su debut un trio di atake 
brasileno di sono, cu Kaka, Ronaldo y Pato. E 
tecnico di Milan, Carlo Ancelotti, a sostene cu 
Pato a recorda Careca, e astro brasileno di e 
seleccion y di Napoli. 

“Su caracteristica ta hopi pareci. Pato ta tecnico, 
liher, coordina”, el a afirma, segun un declara- 
cion publica diamars pa Gazzetta dello Sport. 
Desde Brasil, Careca a bisa cu tin rason y cu ta 
berdad cu su caracteristica ta pareci na dimi. Pa 
ta asina hoben, tin un gran personalidad. Den dje 
mi ta wak riba tur ora ta enfrenta un adversario 
y avansa liher. 



Ta keda confiansa 

Marcelo ta kere cu 
Real Madrid por 
logra tur trofeo e 
temporada aki 

MARCELO, lateral robes brasileno di Real Madrid, a destaca 
e wega y e regularidad di su team, cual a capacita pa gana e 
tres competencia, Liga, Champions y Copa del Rey. 
“Hungando manera nos ta hasiendo por gana e tres compe¬ 
tencia aki, pero tin cu sigui traha duro pa logra”, el a sigura 
den un rueda di prensa. 

E defensa brasileno a regresa na e titularidad contra di Real 
Zaragoza, despues di ta suplente contra di Barcelona. E lesion 
di Gabriel Heinze a habri di nobo e porta, aunke a lamenta e 
lesion cu ta sufriendo e defensa madridista. 

“Mi ta preocupa pa e lesion pa e hungadornan cu ta lesiona 
pero no pa e team paso e team ta hopi grandi y tin otro hun¬ 
gador cu por hunga tambe”, el a bisa. 

Pa Marcelo, Iker Casillas ta un fenomeno y a destaca su nivel 
no solamente den e wega, “E ta hopi bon pero no solamente 
contra di Zaragoza, ya t abin di atras yudando hopi. E ta un 
di e mihornan di mundo”. 

Pa ultimo, riba e eliminatorio contra di Real Mallorca, e hun¬ 
gador madridista a papia riba e dificultad cu tin e wega cu 
diahuebs ta hunga den e Ono Estadi. 

“Nos sa cu den su cas ta un poco dificil y tin cu traha bon pa 
gana y hunga bon. Tin cu tin e cabes poni na Copa del Rey y 
traha pa gana”, el a conclui. 

No ta pa tanto 

Andy Roddick y Lleyton 
Hewitt no a papia mucho 
riba Roger Federer 

NI Andy Roddick, defensor di e titulo di e torneo di exhibicion 
di Kooyong (Melbourne), ni Lleyton Hewitt a observa impor- 
tancia alguno den e infeccion di stoma cu ta sufri e number uno 
di mundo Roger Federer, pa e prome gran torneo di temporada 
2008 den e Australian Open. Federer tabata scirbi den e torneo 
di Kooyong prome cu e Open, pero un virus na stoma a laga 
esaki KO. “Ningun di nos a perde e sono pa e enfermedad di 
Federer”, el a comenta den un conferencia di prensa. Roddick 
tin como oponente pa revalida e titulo di Kooyong na Fernando 
Gonzalez, Marat Safin, David Nalbandian, Andy Murray, Ivan 
Ljubicic, Marcos Baghdatis (cu a reemplasa Federer) y Nikolay 
Davydenko, e ultimo aki a sustitui e aleman Tommy Haas. 
“Entre Roland Garros y Wimbledon Federer tampoco a hunga 
wega y no a preocupa demasiado. E ta suficientemente bon 
pa pone den forma den e prome round”, Lleyton a bisa. E 
sorteo di e Australian Open lo tuma lugar diabierna. E torneo 
ta cuminsa dialuna. 



E gran obhetivo 


Julio Cruz a gradici tur hende 
pa e elogio ricibi den Inter 

E delantero argentino Julio Cruz, garantia di gol hungadornan mitico, excepcional. Nos kier 


den Inter, a gradici e confiansa deposita den dje 
pa e presidente Massimo Moratti y a bisa cu ta 
desea gana cu e club di Champions League, cu e 
team di Italia no a logra desde mas di cuarenta 
ana. 

Den loke ta bay den e temporada, den 13 wega 
hunga, Cruz ya tin 10 gol ta presencia goleador 
mas elogia pa e prensa italiano. 

Cruz ta considera manera un hungador cu nunca 
ta sinti miedo y cu kier contribui na un pagina 
importante di e club, e temporada aki, na gana 
Champions League, unda proximamente lo 
mester enfrenta Liverpool, pa octavo final. 

“Nos sa cu e ta un trofeo cu falta desde casi 
cuarenta ana, cu den e tempo ey tabata tin 


awo purba di nobo esaki, nos ta consciente cu 
solamente ta depende di nos y no tin miedo di 
purba”, Cruz a bisa. 

Inter a gana na 1964 y 1965 e Champions League, 
den man di e tecnico argentino Helenio Herrera, 
cu un team manera entre otro, Sarti, Mazzola, 
Facchetti, Corso y Luis Suarez. 

Cruz a indica cu pa caracter e privilegio ta in- 
teresnan di e team y cu no ta sinti ni un integrante 
di e banco di suplente, ni un titular indiscuti, y ta 
condicion cu kier mantene pa un tempo largo. 
Inter a perde dialuna contra di Porto Alegre, di 
Brasil, pa 2-1, na final di un wega na Dubai, unda 
tambe a participa Ajax di Hulanda y Stuttgart di 
Alemania. 

Suacusacionta falso 


Clemens a demanda 
su exentrenador 
Brian McNamee pa 
difamacion 


ROGER Clemens a demanda pa difamacion su ex entrenador 
personal Brian McNamee, diadomingo anochi na un tribunal 
di e estado di Texas, di acuerdo cu medionan local. 

Esaki, publica pa e corant Houston Chronicle, ta referi cu e 
demanda tabata presenta na prome cu e entrevista di Clemens 
cu e programa “60 Minutes” di e cadena CBS tabata pasa. 
Clemens a bisa cu McNamee tabata menasa cu bay pa prison si 
no vincula e pitcher cu consumo di steroid, segun e demanda, 
revela dialuna madruga pa e website di e corant. E demanda 
tabata presenta na corte civil di e condado di Harris, e corant a 
anadi. “Tur e acusacion di McNamee ta falso y difamatorio”, e 
demanda a senala, di acuerdo cu e rotativo. “A dana e reputa- 
cion di Clemens y a expulsa na odio publico. McNamee a hasi | 
acusacion cu malicia real y sabiendo di cu tabata falso”. 
Clemens cu a bisa cu lo presenta un conferencia di prensa 
dialuna atardi na Houston, a pidi e corte pa declara cu e no a 
difama McNamee, segun e reporte. 





THE CINEMAS AT RENAISSANCE 


I AM A LEGEND (PG-13) 
daily: 4:10 6:20 8:30 10:30 

matinee: 11:50 2:00 

THE WATER HORSE (PG) 
daily: 4:50 7:10 9:40 
matinee: 12:05 2:25 
P.S. I LOVE YOU (PG-13) 
daily: 4:20 7:00 9:40 
matinee: 1:45 
NATIONAL TREASURE (PG) 
daily: 4:05 6:50 9:30 

matinee: 1:20 late-show: 12:10 

ALVIN AND THE CHIPMUNKS (PG) 
daily: 4:00 6:00 matinee: 12:00 

ALIEN VS PREDATOR: REQUIEM (R) 
daily: 8:00 10:00 late-show: 12:00 

ONE MISSED CALL (PG-13) 
daily: 4:15 6:15 8:15 10:15 

matinee: 12:15 2:15 late-show: 12:15 


late-show: 12.35 


late-show: 11:55 


late-show: 12.20 


2:00 


THE CINEMAS AT PASEO 


Matinee: Wed to Sun / Late-show: Fri 8c Sat 


DRIVE IN THEATRE 


SKI NWALKE R (R) 
Wednesday : 3:00 


WEDNESDAY 

CAR-CRASH 


Matinee: Wed to Sun / Late-show: Fri 8c Sat 


NATIONAL TREASURE (PG) 
daily: 4:10 6:55 9:35 

matinee: 1:30 late-show: 12:20 

THE WATER HORSE (PG) 
daily: 5:15 7:30 9:55 

matinee: 12:30 2:50 late-show: 12:10 

ALVIN AND THE CHIPMUNKS (PG) 

daily: 4:20 6:10 matinee: 12:25 2:15 

ALIEN VS PREDATOR: REQUIEM (R) 

daily: 8:20 10:20 late-show: 12:20 

THE GOLDEN COMPASS (PG-1 3) 

daily: 5:00 7:25 9:50 

matinee: 12:10 2:35 late-show: 12:10 

I AM A LEGEND (PG-1 3) 

daily: 4:00 6:10 8:10 10:15 

matinee: 11:50 1:55 late-show: 12.30 

ONE MISSED CALL (PG-1 3) 

daily: 4:30 6:30 8:30 10:30 

matinee: 12:30 2:30 late-show: 12.30 

Por hasi historia 


Rafael Nadal por bira 
number uno si yega 
final na Australia 

E spano Rafael Nadal, number dos di tennis mundial desde 
tres aha pasa, tin opcion di bay ariba como lider di e ranking 
mundial di ATP pa prome biaha den su carrera den e Austra- 
lian Open, circustancia cu ta produci si yega na final y e suizo 
Roger Federer no yega e tercer round. 

Federer ta lidera un siman mas di e lista di entrada di ATP cu 
7180 punto, 1400 mas cu Nadal (5780), cu ta di dos lugar. 
Pero e hungador lo cuminsa na Melbourne, cu ta cuminsa dia 
14, cu solamente 650 punto di ventaha, un biaha desconta e 
punto gana pa ambos den e pasado edicion di e prome Grand 
Slam di e temporada. 

Mi a caba di corda cu Federer ta defende e 1000 punto cu a 
duna esaki e Victoria na Melbourne ana pasa, mientras cu e 
spano ta yega unicamente 250 pa yega na cuarto di final. 

Si e hungador di Spana gana e torneo lo converti ainda mas 
den e number uno den e lista di entrada di ATP, semper y ora 
Federer no logra clasifica pa semifinal. 

Den e caso di cu Nadal conquista e prome Grand Slam di 
ana y e hungador yega na e penultimo round, ambos ta keda 
empata na 6.630 punto, pero Federer lo mantene e prome 
lugar mundial pa su mihor suma di punto den e 14 torneo 
obligatorio (cuatro grand slam y nuebe masters series). 
Federer ya a corona tres na Australia, den 2004,2006 y 2007 
y awo ta un biaha mas como e favorito principal pa e titulo. 



Riba un salida 


Kimi Raikkonen a test e Ferrari 
F2008 den e pista di Fiorano 


E piloto finlandes Kimi Raikkonen, actual 
campeon di mundo, a test e Ferrari F2008 nobo, 
cual a duna mas di cincuenta buelta den e pista 
di Fiorano, den un mainta humedo cu e asfalt 
muha. E test cu a transcuri sin problema, tabata 
presencia pa un 100 persona, entre nan Michael 
Schumacher. 

E piloto finlandes, a senala despues di e test cu 
e F2008, cu e prome sensacion den e auto ta 
hopi positivo. Raikkonen a bisa cu e siman cu 
ta bin lo pone wak mihor ainda con e auto ta 
comporta, paso esun di ayera no tabata dispone 
di tire adecua, aunke pa e momento no ta kere 
cu tin un mihor cu hasi e modelo nobo di e team 
di Ferrari. 

En total a efectua 55 buelta riba e pista di Fio¬ 


rano, hunto na e sede di Ferrari na Maranello, cu 
tire muha y a realisa un mihor tempo di 1.00.987, 
segun e mesun fuente. 

Cu e F2008, Ferrari ta bay sali pa defende e 
campeonato di mundo di piloto y di construc- 
cion. E presidente di Ferrari, Luca Cordero di 
Montezemolo, a senala cu e obhetivo awo ta 
solamente uno, gana e octavo titulo mundial den 
dies aha, aunke a reconoce cu ta dificil. Ferrari 
tabata e prome na presenta su auto pa e proximo 
temporada, cu ta representa e interpretacion pa 
parti di e team riba e reglamento nobo cu a drenta 
na vigor e temporada presente. 

Tur e aerodinamico tabata cambia, asina manera 
e distancia entre wowo y e distribucion di peso a 
wordo modifica pa adecua e reglamento nobo. 




AWEMainta 


Bo corant faborito, pasobra e ta trece e berdad sunu 

Mester di un Repartido di Corant pa districto di 

Savaneta, San Nicolas y Seroe Colorado 
(esta pariba brug) 

Si Abo ta interesa, no bacila, yama nos oficina na tel: 583-1400 y puntra pa Wendy 
Nos ta sperabo y bira asina parti di e Team di AWEMainta 

IDEFRE a participa na tur scol cu Atletismo Escolar lo ta otro siman 


IDEFRE kier a participa na tur scol basico como 
scol pa ensenansa avansa cu e programa di atletismo 
escolar lo tuma riba dialuna 14 januari 2008 den 
Stadion Guillermo Trinidad na Dakota. 

Nos kier a recorda cu e scolnan pa entrega e nomber- 
nan segun categoria di edad A, B, C, D y E. Sea asina 
bon di usa un formulario pa cada categoria y pa 
cada sexo. Tin biaha ta dificil pa distingui e sexo via 
e nomber. E programa di atletismo ta un vierkamp 
cu ta consisti di e siguiente cuater disciplinanan: 1. 
Sprint 60m pa cat. A + B; 80 m. pa cat C y lOOm 
pa cat D + E; 2. Bula leu; 3. Tira bala pa cat. A + B y 
Kogel pa cat. C, D, E, 4. Careda 600 m pa cat. A + B y 
800 m pa cat. C, D y E. Riba dialuna 14 di januari tur 
participante mester ta presente pa 2:30 pm pa busca 
nan number y chek in. Con largo e programa ta dura 
ta depende di cantidad di participante. Mester par¬ 
ticipa na tur cuater evento pa bini na remarca pa un 
premio. Ultimo dia pa entrega nomber pa atletismo 
ta diahuebs 10 di januari 2008. 

SETAR a estrena e t-shirt di Carnaval 2008 




MANERA ya caba ta custum- 
ber, tur aha SETAR ta presenta 
un diseno nobo cu tema di Car¬ 
naval pa un t-shirt specialmente 
pa e temporada di Carnaval. 
Durante di e programa Car- 
navalesco di Telearuba canal 


13, “DEN DJE”, Sra. Shahaira 
Labad y Clem van Heyningen 
di e departamento di Mercadeo 
di SETAR a haci entrega oficial 
di esaki na e presidente di SAC, 
Sra. Tecla Hernandez Kelly. E 
diseno e ana aki tabata den man 
di Rodney Fingal y nan a wordo 
geprint na Marietje Printing. E 
t-shirt ta di un bunita color y 
sigur lo bira un “hit” atrobe e 
aha aki. 

E t-shirtnan di Carnaval di 
SETAR ta obtenibel na tur tele- 
shop pa unicamente 5 florin pa 
un. Tur aha esakinan ta algo 
sumamente interesante di wak, 


debi cu e carnavalista ta decora 
e t-shirtnan di SETAR den nan 
propio creatividad y asina ta 
disfruta di un dushi carnaval 
den un forma colorido. Natu- 
ralmente e campana di camara 
scondi lo ta aplicabel atrobe 
pero e aha aki e premionan 
ta bai pa e trailernan mihor 
decora na e tema di SETAR y su 
productonan. 

Riba e foto: Na momento cu Sra. 
Tecla ta ricibi su t-shirt y aigun 
hoben cu ta modela e flanelnan 
nobo pa Carnaval 2008 (foto 
cortesia di REX) 



Feliz ganadornan di “Trendy Shopping Spree” na Renaissance Mali & Marketplace 


E campana di fin di aha di Re¬ 
naissance Mali & Marketplace 
cu tabatin como tema e “Trendy 
Shopping Spree” a resulta den 
un exito rotundo. E prome pre- 
mio di Afl.15.000 pa gasta na 
Flora Market a bai pa Maritza 
Bareno. Maritza a hasi su com- 
pranan na Loccitane situa den 
Renaissance Mali. 

Sra. Bareno a caba di drenta 
den su cas nobo nobo y esaki 
ta e regalo perfecto y un bon 
cuminsamento di 2008 pa e 
famia aki di 4 persona pa asina 
por muebla y decora nan cas 
paden y pafor! Sra. Bareno ta 
un fiel cliente di Renaissance 
Mali & Marketplace y a cumpra 
varios regalo na Loccitane pa 
pone bao di su kerstboom. 


E feliz ganadora di e di dos pre- 
miota ShariskaAgunbero, cua 
ricibi un certificado di regalo di 
Afl.3500,- di Renaissance Mali 
& Marketplace. Shariska a haci 
su compranan na Rage Silver 
den Renaissance Marketplace. 
Sra Agunbero tambe ta un bon 
cliente di Renaissance Market¬ 
place y a cumpra varios regalo 
na Rage Silver y a jena sola- 
mente 2 coupon y a deposita 
esaki den e tombola gigantesco. 
Awor Sra. Agunbero lo ta di 
bishita sigur atrobe, na Renais¬ 
sance Mali pa asina regala su 
mes hopi bunita regalonan cu 
tin di ofrece. 

Di tres premio a bay pa Tru- 
dy Schurman cu a ricibi Afl. 
2.000,- na certificado di regalo 


di Renaissance Mali & Market¬ 
place. Ela hasi su compranan 
na Jeweler's Warehouse. Sra. 
Schurman, a declara cu e ta en- 
canta pa hasi su compranan den 
Renaissance Mali y tambe den 
Marketplace, pasobra semper e 
ta hana loke cu e mester. E biaha 
aki Sra. Shurman a cumpra un 


bunita set di perla, renchi orea 
y holoshi di oro pa su jiu y awor 
cu su premio, sigur elo ta cla pa 
su shopping spree!! 

E premionan a wordo entrega 
door di Sra. Zugheila Lindeborg 
di e departamento di mercadeo 
conhuntamente cu Arjo van 


Dis di Flora Market y Dayanara 
Quandt propietaria di Loc¬ 
citane. Pueblo di Aruba por 
sigui bishita Renaissance Mali 
& Marketplace, ya cu tin hopi 
tienda nobo cu a caba di habri 
y ainda tin aigun cu lo habri nan 
portannan den e prome cuartal 
di 2008. 

Bo kier cumpra riba 
internet pero.... 


HT , 


MERCA 

8219NW 191 LN 
Miami, FL 33015 
(786) 281-2408 

ARUBA 

Margrietstraat 3 
(297) 749-7669 

www.your-connexion.com 

orders@your-connexion.com 


SwfT-HTnrnm 


..tuma contacto cu nos 
ve mes, bishita nos 
online of djis manda 
nos un email cu 
bo pedido y nos ta 
cla pa servibo 


tre otro pa controla e pista y 
rampa diariamente, patruya 
durante orarionan di opera- 
cion ariba rampa pa garantisa 
cu tur usuario ta mantene 
nan mes na e regia- y proce- 
duranan cu tin estableci pa 
seguridad di aviacion. 

E color geel di e vehiculonan 
aki ta un exigencia di “Inter¬ 
national Civil Aviation Orga- 
nization” (ICAO) cu ta bisa 
cu tur vehiculo cu ta ser usa 
ariba pista di un aeropuerto 
mester ta geel y mester tin un 
‘zwaailicht’ color geel tambe 
riba dje pa ser usa den oranan 
di anochi of ora visibilidad ta 
limita. 

Riba e foto por mira momento 
cu Sra. Marcilla Yrausquin di 
e agencia di auto R.E. Yraus¬ 
quin & Sons ta entrega e vehi¬ 
culonan simbolicamente na 
Director Interino di AAA, Sr. 
Mario Bikker cu na su turno 
a pasa e vehiculonan pa Bu¬ 
siness Unit Manager Airside 
Interino, Sr. Eric Martijn. 

Edwin Roos 
contento 
cu discurso 
di Premier 
Oduber 

EDWIN Roos, presidente di 
Camara di Comercio a duna 
di conoce den entrevista cu el 
a keda agradablemente sor- 
prendi cu e discurso di Promer 
Minister Nel Oduber caminda 
cu e ta bisa cu mester stop di 
punta dede y mira fracaso di 
pasado. 

ROOS ta bisa esaki pasobra 
nan ta completamente di acu- 
erdo cu Premier Oduber, cu 
mester bai dilanti y asina esaki 
ta algo positivo cu Promer 
Minister a bisa. 


RECIENTEMENTE Geren- 
cia di Aruba Airport Authority 
N.V. (AAA) a a tuma tres (3) 
pick-up Mitsubishi modelo 
L200 den servicio pa e su de- 
partamento di Airside. 

E vehiculonan aki ta necesario 
pa por garantisa e operacion 
di airside di aeropuerto, en- 


Tres pick-up nobo 
pa aeropuerto 

AZV ta pagando solamente 75% di faturanan 

na dunadoman di cuido 

Intencion ta pa na april cubri e 25% restante 


NA e momentonan aki e dunadornan di 
servicio na AZV ta hayando solamente 
75% di nan pago debi na e deficit cu a 
presenta na AZV. 

Pa haya un splicacion riba esaki a 
papia cu relacionista publico di AZV, 
Solange Tchong, kende a comenta cu 
AZV a manda un carta pa dunadornan 


di servicio na december 2007 caminda 
a informanan riba e deficit cu lo tin su 
consecuencianan. 

Un di e consecuencianan ta cu no por 
cumpli debidamente cu e pagonan 
di e facturanan di e dunadornan di 
servicio. 

Tambe den e carta a splica e dunador¬ 


nan di servicio cu AZV den luna di 
december lo por cubri solamente 75% 
di nan facturanan. Pero aki Tchong a 
recorda cu mester corda cu tin un are- 
glo di pago cu e dunadornan di servicio 
caminda cu den luna di december ta 
paga e facturanan di october y asina 
e ta sigui. 


Planificacion ta cu den luna di april 
2008 AZV lo por loop esaki in, es decir, 
cu pa e luna aki ta spera cu lo por a 
resolve tur e problematica di e deficit y 
cu e ora ey lo por tin un contesta tambe 
di con lo sigui cu e fondo di AZV. Inten¬ 
cion ta pa na april AZV lo paga e 25% 
cu falta di e pago di e facturanan. 


KvK tin tur confianza den nan representate den 

hunta di comisario di AZV 


PRESIDENTE di Camara di Comercio, Edwin Roos 
a comenta riba e deficit den AZV, specialmente mi- 
rando cu gremio comercial tin tambe representacion 
den e hunta di supervision di e organo aki. 

El a comenta cui e deficit a sali afor hopi laat y e 


informacion cu Camara di Comercio a haya ta cu e 
hunta di comisario di AZV tabata mesun asombra cu 
tur hende y ademas cu esaki ta algo cu internamente 
lo mester a bin pregunta riba dje y tambe tuma accion- 
nan pa preveni cu esaki por pasa atrobe, pasobra no 
por bin na ultimo ora bisa cu tin un deficit cu mester 


wordo drecha. 

Camara di Comercio ta confia nan representante den 
e hunta di comisario pa nan zorg cu e cosnan aki no ta 
pasa mas y cu e director sa kico ta e reglanan di wega 
pa futuro y asina evita e tipo di cosnan aki. 


Price Smart ta regala Hospital pantaya di 

television LCD 


E empresa Price Smart re- 
cientemente a haci un don- 
acion di un pantaya di televi¬ 
sion LCD di 42 inch na Hos¬ 
pital Dr. Horacio Oduber. T’e 
intencion pa ubica e pantaya 
aki den sala di espera di De- 
partamento di Emergencia di 
Hospital. 

Via di e pantaya aki lo bai pasa 
produccionnan di video den 
cua ta splica bishitantenan na 
tres diferente idioma e sistema 
di “triage” cu ta aplica n’e de- 


partamento. 

Triage, manera ta conoci, t’e 
sistema pa determina urgen- 
cia medico di un persona, basa 
riba e simptomanan cu el a 
presenta n’e departamento 
cune. Lo duna informacion na 
Papiamento, Spano y Ingles. 
Gerencia di Hospital ta masha 
agradecido na Price Smart pa 
e gesto noble aki. 

Riba e foto por aprecia mo¬ 
mento cu representantenan 


di Price Smart, den persona 
di Marketing Membership 
Manager, Charline Winter¬ 
dal y Wholesale Coordina- 
tor, Ronulfo Maduro a haci 
entrega di e pantaya na se- 
nora Imelda de Palm, gerente 
interino di Departamento di 
Emergencia. 

Tambe riba e foto, miembro di 
Hunta di Gerencia di Hospital, 
Fernando Rigaud y Hefe di De¬ 
partamento di comunicacion, 
Bob Harms. 




HOTLINE 


24 ORA DISPONIBLE 


733-8477 


Dl 


ID 

a 


AD PATRES 


f u n e r a 1 h 


van Rensselaerstraaf 2 

San Nicolas - Arubu 

E-mail: a dp a I r c s (« set a rn et. a \v 


o m e 

Tel.: (294) 5X4-2299 
584-8413 
Fax: (297) 584-2266 


“Laga tur locual cu ta sperami ta bunita, 

Laga tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual mi ta laga t’ras keda bunita, 
y laga esakinan termina den tur buniteza” 

Cu honda pena pero conforme cu boluntad di Dios 
nos ta anuncia fayeeimento inespera di: 


George K. 
Maduro 

Mihor conoci como: Django 

Acto di enteiro lo wordo 
anuncia después\ 

Adres pa condolencia: 
Scobillostraat # 2 di: 7’or pa 
9’or di anochi 

Ladron ta bai cu auto, despues di 
a maltrata su victima 

POLIS ta bai diadomingo pa 11.20 di anochi, na un cas den Pindastraat, pa un caso di ladronisia. 
N’e cas polis ta papia cu e homber M.F. naci na Aruba di 57 ana, kende t’e victima, y tabatin un kap 
formal na su frenta banda drechi y tabata keha di dolor na su boca. 

E ta bisa polis cu el a yega cas pa 11.15, y na momento cu el a baha for di e auto, un persona a sali for 
di scuridad y a dale den su cara. E ta bisa cu e homber a bai cu su pick-up Nisssan blanco A-25081 
di dos porta. 

M.F. a duna un descripcion di e homber, y ta bisa cu e ta persona delega, halto cu cabei color cla, cu 
un cara hoben. E tabata bisti cu un t-shirt orano y cu carson blanco. El a bisa polis cu e no conoce e 
hoben. Polis a tuma su keho y lo tira bistå riba e anti social aki. 

Guardia ta atrapa 
ladron bahando 
for di negoshi cu 
saco riba lomba 

POLIS di Oranjestad, durante 
patruya dialuna pa 2’or di 
madruga den Wilhelminastraat 
na altura di Benneton, ta wordo 
para pa un e guardia N.A.M. 
naci na Jamaica di 37 ana, 
kende tabatin un ladron gara. 

E guardia ta declara na polis 
cu el a tende alarma y ora cu 
el a bai controla, el a mira e 
conocido Juancho, ta baha for 
di dak di e negoshi cu dos saco 
riba su lomba. El a kita un di e 
saconan for di dje. 

Tambe Juancho tabatin un 
tas di cuero, pero el a bisa e 
guardia cu esei ta di dje. Polis a 
detene Juancho y a bai controla 
e lugar. Einan nan a mira cu 
e ladron a kibra dos porta y a 
laga un sker di corta mata atrås. 

Polis a confisca e sker. 

Mama ta pidi 
intermediacion pa 
su yiu muher cu a 

POLIS di Oranjestad ta bai 
dialuna atardi pa 3.30 na un 
cas den Pindastraat, unda un 
mama ta pidi intermediacion 
como cu su yiu muher S.F. di 
30 ana, a bringa cune y a coi su 
yabi di auto for di dje, y despues 
a bai cu su Toyota Tercel shini- 
shi A-20685. 

E mama no kier duna keho, 
pero e kier pa polis por logra 
kita e auto for di su yiu, como 
cu e ta bao di influencia di 
alcohol. 


bai cu su auto 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


; Le dijo Jesus: Yo soy la resurreccion y la vida; 
el que cree en mi, aunque esté muerto vivirå. ” 


Jn 11:25 


Cu honda pena pero conforme cu boluntad di Dios, nos ta anuncia 
fayecimento inespera di: 



bisanietonan: 


rumannan: 


Dolores Tromp-Mondesi 

na edad di 67 ana 

Na nomber di su: 

esposo: Albert W. Tromp 

yiunan: Emilis Farina Mondesi-de la Cruz y esposo 

Daniel Emilio Mondesi y esposa 

yiunan di criansa y sobrina: Arelis Spanner 

nieta y nietonan: Sidney Spanner, Henry Bryson, Osmin Thielman, 
Emilis Reyni de La Cruz, Reynaldo Emilio, 
Anthony Bryson, 

Valentina, Jonathan, Osnel, Odelys, Odeiby, Daniel 
Jacqé Spanner, Jayden Daniel Castro, Ro-Endry 
Bryson 

Consuelo Mondesi 
Lucia Mondesi 

Felix Mondesi na Sto. Domingo 
Amado Mondesi na Miami 
Diomedes na Sto. Domingo 
Raul Mondesi y esposa na Sto. Domingo 
Luis Antonio Mondesi na Sto. Domingo 
Miriam Rolina Sneek y famia 
Denisia Samson y famia 
Famia Magdaniel 
José Maria Piters 

sobrino y sobrinanan: Ramona Mondesi y Placido Hazel 

Martha Mondesi 
Eddy Mondesi 
Lucila Perez y Carlos 
Mireya Perez 

Pastor: Miguel Berlis y esposa Fedora Berlis 

mihor amigo di cas na Sto. Domingo: Danny Diaz 
tur su amigo y rumannan di Iglesia Rios de Agua 
Viva y demas amigonan mucho hopi pa menciona 

famia: Tromp, Mondesi, Spanner, de la Cruz, Bryson, 

Perez, Thielman, Uribe, Sneek, Samson, Diaz, 

Fecunda, Hazel, Petrocchi, Berlis y demas famia ta invita tur amigo, 
bisina y conoci pa asisti na e acto di entiero cual ta tuma lugar diaran- 
zon 9 di januari 2008 pa 4'or di atardi saliendo for di Mementomori 
Funeral Home pa santana central na Sabana Basora. E resto mortal lo ta 
reposa for di 2'or di atardi na Mementomori Funeral Home. 


cuna: 

amistadnan: 




m 

| Mementomori Funeral Home N.V. 

Yolanda - Leo - Eugene 
ti Tel: 5833358 - Fax: 5837711 


Senor ta husto y E ta gusta un conducta cu ta husto. 
Hende sincero lo mira su cara. ” 


Ps. 11:7 

Cu inmenso tristeza na nos curazon, nos ta participa fayecimento 
tragico di: 


Elton Clifford Carlton Maduro 

Mihor conoci como “Po of Corra” 


Na nomber di su: 

28 October 1976 

- 4 Januari 2008 

Mama: 

Gala Tromp 


Tata: 

Aubrey Maduro 


Rumannan: 

Shamaris Maduro 
Ivannuar Webb 
Magdala Roza 
Randrick Roza 

y Harvey Agunbero 

Comprometida: 

Jo-Anne Ellis 


Welanan: Cleana Tromp 

f Julia Daal 


Welo: 

Oscar Daal 



Tanta- y Omonan: Editha y Eddy Semeleer y yiunan 

Rina y Bert Niesthoven y yiu (Hulanda) 

Lourdes y Richard Delle y yiunan 

Glenda Tromp y yiu 

Sandra Tromp, Mario Maduro y yiu 

f Melva y Gerard de Bruin y yiunan na Hulanda 

Arcana Maduro y yiunan 

Beatrix, Jorge Hoek y yiunan 

Shirley y f Jules Hennep-Maduro (Hulanda) 

Junior Maduro y yiunan (St. Maarten) 

Ronald y Hortencia Maduro y yiunan 
Andy Daal, Marga y yiunan (Hulanda) 

Ivo y Elvira Daal y yiunan (Aruba y Hulanda) 

Raiza y Mohamed El Jerari Daal y yiu (Hulanda) 

Bianca Daal, Luchior y yiu (Hulanda) 

Zulma Daal, Willy y yiunan (Hulanda) 

Gino Daal f, Anja y yiu (Hulanda) 

Amiga di cas: Ana Maria Tromp y famia na Corsou 

Primo y primanan: Sandra Henriquez y yiunan, Cheryl Alvarado y 

yiunan, Ed Semeleer y yiunan (Hulanda y Aruba), 

Cathy Tromp y famia, 

Richinelle y Jeanmari, Edseline Leer y famia, 

Charlene Tromp y yiunan, Ederick Maduro, 

Celina Niesthoven y famia (hulanda), 

Zuraima Delle, Maurice Tromp, Gian Carlo y 
Alex Mizuraka, Micheline y Michel Maduro, 

Rafael, Suelaine y John Maduro, 

Ronald, Ronalisa y Juliani Maduro, Indra y Sandy 
Daal, Jarzinho Kock, Lorainne, Marielle y Naima 
Daal, Gadisha El Jerari, Sheila Daal, 

Zulaika y Rivo Daal, Asha y Admar de Bruin. 

Tanta- y Omonan grandi: Clavera Guittierez y yiunan (Corsou y 

Hulanda) 

Can Mercera y yiunan (Corsou y USA) 

Editha y esposo y yiunan (St Croix) 

Ulda Sprock y yiunan (Corsou y USA) 

Crisma Mercera (Corsou) 

Reina Mercera y yiu (Hulanda) 

Franklin Mercera y esposa (USA) 

Lina Martis y yiunan 
Chencha y yiu 
Nes Hoek y yiunan 

Suegro y suegra: Johnny y Selvia Ellis y yiunan Marilyn y Nathaly 

Madrina y Padrino: Arcana Maduro y Osmar Lake 

Famia: Maduro, Tromp, Daal, Hoek, Semeleer, Niesthoven, Delle, 

Alvarado, Henriquez, Ellis, Webb, Roza, Leer, Falcon, Lugo, Schotborg, Mateo, 
Martis, Tam, Boekhout, Guittierez, Mercera, Janga, Coffee, Hennep, De Bruin, 
Werleman, Van Meel, El Jerari, Sprock, Kock, Cardenas, Frenkel, Mizuraka 
Tur bisina, Amigonan, Coleganan di Fantastic Garden y demas famia na Aruba, 
Hulanda, Corsou, Bonaire, St Maarten, USA, St Croix ta invita pa e acto di 
entiero cual lo tuma luga diaranzon 9 di Januari 2008 saliendo for di misa San 
Fransisco na Playa pa 4’or di atardi. E restonan mortal lo ta reposa for di l’or di 
merdia den misa San Fransisco na Playa. 

Nos ta lamenta cu despues di entiero nos no por ricibi bishita di condolencia na 
cas. 

Adres pa condolencia: Cantaloupestraat 20 
dialuna 7 y diamars 8 di januari 2008 
di 7’or pa 9’or di anochi, 

Despensa nos, si den nos tristesa nos por a lubida aigun persona. 

Alavez nos kier a pidi esnan cu ta asisti na e acto di entiero pa bin bisti cu pana 
di colo aWre. 

Yiu cu a cai den grupo diabolico ta 
haye den problema cu su mama 

POLIS ta bai dialuna anochi na un cas na Piedra Plat, pa un intermedia- 
cion. N’e cas e mama ta bisa cu el a haya problema cu su yiu muher di 15 
ana, cu a dal un baby cu auto. E mama ta bisa cu e yiu no mag di pone su 
man na auto, y tog a bai drenta tras di stuur. El a pone e auto den drive, y 
a dal un baby cu e auto, cu pa sorpresa a scapa y no a haya ningun golpi. 
E yiu a rabia ora cu e mama a hala su atencion y el a coi dos rugtas, yena 
su cosnan den dje y a bai for di cas. Polis a buske y a topa cune sinta den 
Piedra Plat mes. Polis a bai papia cune, y el a bisa polis cu e tin problema 
cu su mama. Tambe el a bisa polis cu un prima di dje, un tal N., a hinke 
den un grupo cu ta haci rituonan diabolico y satanico. E grupo ta bise cu 
e no mag tin contacto cu ningun hende cu e ta stima. Polis a bise cu e ta 
den mal caminda y a bise p’e bai cas, como cu e ta menor di edad. El a 
bisa polis cu e no kier papia cu su mama. Polis a bai su cas y a papia cu e 
mama, kende ta declara na polis cu su yiu no kier bai scol mas. Tambe e 
mama ta bisa cu e tata a bai for di cas y cu e yiu a wordo traumatisa pa su 
tata tempo cu e tabata mucha. 

Polis hunto cune y su mama, tanta y e prima, lo reuni cu un psicologo pa 
nan papia di e asunto dificil aki. 


Tata di Elton Maduro, 
victima di accidente tragico, ta pidi 
amigonan di su yiu pa tin trankilidad 

DIAMARS mainta den careda di ll’or, sr. Aubrey 
Maduro, kende ta tata di e Elton Maduro, kende a 
fayece den accidente di trafico, a bai Warda di Polis 
pa haci un apelacion na tur amigo y famia di Elton, 
pa nan comporta nan mes durante entiero di nan ser 
stima. 

E ta pidi e brother y amigonan pa nan despidi di nan 
amigo na un manera trankil y cu pas. E ta bisa cu 
nan ta den dolor y e ta compronde e dolor di tanto su 
brothernan como su amigonan, pero a pidi pa dia di 
entiero pa laga tur cos bai trankil. 

E ta bisa cu nan ta respeta regia di polis y laga nan tur 
cos bai na un bon manera. Tambe el a bisa cu nan a bai 
papia cu famia di e taxista y tur cos a bai bon, y ta pidi 
pa tur cos bai na e mesun manera na ora di entiero di 
su yiu stima, p’asina Elton por sosega na pas. 


Ladron ta kibra vitrina y bai cu aigun pana 

DONO di e negoshi, Shara Skara, dialuna mainta pa 8.30, a bai Warda di Polis di Oranjestad y ta 
duna keho di kiebro y ladronisia den su negoshi cu ta keda den Caya Betico Croes. 

E ta bisa polis cu desconoci a manda un piedra grandi den su vitrina y a kibra esaki. Tambe e ta 
denuncia cu nan a bai cu aigun pana. 

Como cu esaki no ta suficiente, ayera mainta, un biaha mas e dono di Shara Shara ta wordo lanta, 
pasobra e anti-social a bolbe kibra, pero e biaha aki otro banda di e vitrina. E no a logra di bai cu 
nada, pasobra un miembro di seguridad a strobe. 

Dono di Shara Shara ta declara na AWEMainta, cu esaki ta di 3 biaha den e luna aki so, cu su ne¬ 
goshi ta victima di ladronnan. 


Ta Busca Urgente 


Ta busca un Cas pa 
cumpra pabao di Brug na 
balor di Afis. 350.000,- 
E cas mester tin 5 camber 
y 3 bano. 

Por jama na 5622824 of 
5644441 y puntra pa 
Wilma H 


A SER PERDI 


B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of February 2008. 
We can also provide these training sessions as, customized In-Company training. 

► Administrative Assistant (Starting February 6) 

► Magazijn Cursus (starting February 5) 

► Supervisory Skiils (Starting February 6) 

► Handling Customers Complaints (starting Feb. is) 

► Notuleren (Starting Feb. 25) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

pervicio pa Comunidad 

| Telefon di Emergencia 




Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 


■ Botica na Warda ■ 

Pabou di Brug: Botica Trupiaal 
Pariba di Brug: 

Dokter na Warda 

Pabou di Brug: Dr. Yagua-Fingal 
Pariba di Brug: Dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group. 
Margrietstraat 3, Oranjestad. Aruba. tel. 
(297) 583-1400. fax. (297) 5831444. 
E-mail: mediagroup@setarnet.aw. 

CUENTA Dl BANCO: C M B #229- 
82600 BENTA LOSAfl 1.50 
ABONEMENT Afl.35.00 pa luna. 
ORA Dl OFICINA: Dialuna pa Diabierna 

8 a m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko’ Winklaar & 
Victor R Winklaar. 

R E D AC CIO N : noticia @a wemainta. com. 

BENTA Dl AVISO: 

sales@awemainta.com 

Local 129 



Reconoce enfermedad mental 


Cada mayor di un adolecente na un momento of otro lo 
puntra su mes si su yiu a bira loco. Con bo por distingui e 
diferencia entre comportacion normal y e cuminsamento di 
un enfermedad mental? 

Dr Paul Meier, syciatra y autor, ta splica cu tur adolecente 
ta exhibi aigun sintoma di loque parce di ta un enfermedad 
mental. Esey ta parti di crecemento. Por ehempel, nan por 
stima nan mayornan un dia, y odianan e siguiente dia. Nan 
por parce di ta den un mundo di nan mes y reponde cu un 
mirada bashi. Nan ta perde contacto cu nan mes 
sentimentonan y ta haya imposibel pa ta alegre. Y 
mientras e comportacionnan aki porta senalnan di 
enfermedad mental, generalmente nan ta evidencia di 
comportacion normal den adolecencia. Pero tin aigun senal 
serio cu mayornan mester ta alerto pa nan. 

Tene cuidao, ora bo yiu adolecente cuminsa perde contact 
cu realidad; si e desaroyå ilusionnan of cuminsa tende 
voznan; si e acusabo, cu tur seriedad, di ta venena su 
cuminda; of si e ta convence cu otro hendenan ta trata di 
lesa su mente. E tipo di comportacionnan aki mester di 
atencion imediato. Sintomanan cu no worde trata pa seis 
luna of mas, por keda graba permanentemente den e 
rutanan cimico di e celebro. 

Mientras cu un mayor di un adolecente mester acepta 
aigun comportacion fastioso como normal, atencion 
imediato pa senalnan di enfermedad mental lo duna e 
miho speransa pa controla e confusion. 



Guyabastraat 4, Dakota Tel: 582 4748 



BO CONECCION CU MERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 



Pa mas informacion yama 

583-2459 of 583-0631 



Animal Rights Aruba 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 

Wayaca Clinic: 582 1720 

Weekend emergency : 911 Advise which doctor on call 

Animal Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa 09 Januari 2008 


PlacaExbarhao 

US Dollar 
CAN Dollar 
Engelse Pond Sterling 
ZAitsetse Frank per CHF. 100 
NedArt GUden perANG. 100 

J apanse yen perj PY. 10.000 
EiroperXEU. 100 


BankFfepieren 

177 

176 

3.46 

159.11 

98.00 

160.97 

259.53 


Berta 

na 

RJJico 


Vésséen, Cheque 

ReisChequeen 

OwsrBækingen 

1.78 

1.78 

3.55 

159.83 


100.00 biljetten 100.20 
chq./o\etoeking 100.00 



162.44 

261.90 


164.07 

264.54 



Provision di Devisa 1.3% 

Segun artic ulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop 

ij^jAries 21 Mrt -20 Apr 

Aunke tin biaha bo ta grita di 
mas, bo sa tambe yuda e otronan ora 
nan mester dibo. 

Tauro 21 Apr - 20 Mei 

W* Stima bida, amorte otronan y nan 
calor. Evita na pensa cu e ta excesivo 
pasobra no ta asina. 

Geminis 21 Mei- 20 Jun 

Mester baha e tensionnan, 

pasobra, ademas, Luna ta favorabel pa 
esey. Dedica bo mes na amor. 

Cancer 21 jun - 20 jui 

Tin un sensibilidad hopi marca 
den bo pa cu e cuestionnan cu ta afecta 
e otronan y ta preocupanan. 

KsKl LeO 21 Jul - 20 Aug 

Tensionnan lo baha nan 
intensidad pa duna paso na un dia di 
calmo caminda e deseonan di comparti 
lo ta grandi. 

J Virgo 21 Aug - 20 Sep 

E necho di duna un man na 
otronan ta transmiti un energia hopi 
beneficioso pa mundo. 

Libra 21 sep- 2 ookt 

E Luna ta pone bo faceta menos 

material na moda, potencia enormemente 
bo banda espiritual. 

,£0 Scor pi 0 21 okt - 20 Nov 
[MT Awe do lo sa disculpa y pordona 

e erornan aheno pasobra bo lo por bai 
den cuero di esnan cu ta cometenan. 

/n Sagitario 21 n ov - 20 Dec 

JU Man habri ta refleha e actitud di 
ayudo y solidaridad cu ta habita den bo 
curazon. 

Capricornio 21 Dec -20 Jan 

Luna ta incita den bo actitudnan 
generoso yhumanitario. Esey ta yena bo 
dia di bon energianan. 

ftSL AqUariUS 21 Jan 20 Feb 

Bo mihor perfil ta bin dilanti awe. 
No esun cu bo ta wak den spiel, sino 
esun cu no porwordo mira, bo cara mas 
humano. 

Al PiSCiS 21 Feb-20Mar 

Si aw e loke bo kier ta haci loke 
bo kier sin tene na cuenta e otronan, bo 
no lo sinti bo mes hopi orquyoso. 

Bethlehem: Pastornan Orthodoxo Griego ta tuma parti den e servicio di Pasco Orthodoxo den e misa di Natividad, pensa di ta e 
lugar di nacemento di Jesus Christo, den e pueblo biblico di Bethlehem. E religion Orthodoxo ta usa calender bieuw Juliano den 
cual Pasco ta cai 13 dia despues di esun mas comun di e calender Gregoriano cu ta dia 25 di December. 


Apenas ana a cambia 
Seaport Casino cu auto nobo-nobo atrobe 



“ANA nobo, auto nobo” asina 
un ehecutivo di Seaport Casino 
a duna di conoce durante e 
proceso di cambiamento di auto 
den e casino. 

Apenas ana a habri cu un hun- 


gador local cu masha suerte a 
sa di gana e auto den apenas 10 
minuut y hungando solamente 
20 dollar. Gerencia a dicidi di 
cambia e auto mesora y a pone 
un nobo-nobo atrobe den e 
casino. 


Tanto Crystal como Seaport 
Casino a bira masha popular 
pa nan machinenan masha los 
cu ta parti premio na monton, 
no solamente placa efectivo 
pero cantidad di auto tambe 
durante ana. Riba e fotonan 


adhunto por aprecia momento 
cu representantenan di Garage 
Cordia hunto cu empleadonan 
di Seaport Casino tabata sa- 
cando e Toyota Yaris di 2007 pa 
hinca esun di 2008 den Seaport 
Casino. 


Nos Mundo Loco 


Mucha ta lijm 
man na cama pa 
no bai school 

Un mucha homber Mexicano a lijm 
su man na su cama pasobra e no 
kier a bai school bek despues di e 
vakantie di Pasco. 

"E dianan di vakantie tabata asina 
dushi,” Diego Palacios di 10 aha cu 
ta biba pafor di Monterrey a bisan a 
e corant Reforma. 

Su mama Sandra a haye ta mira 
televishon cu su man pega na su 
cama. 

"Mi no sa dicon e a hacie,” e mama 
a bisa. "E ta un bon mucha.” 

Polis y paramedico eventualmente 
a logra libera e man di e mucha sin 
hacie dano y e tabata solamente 
aigun ora laat pa school. 

Diego a lanta trempan pa busca 
un lijm industrial for di den cushina 
promer cu su mama lanta. 

Su mama a pasa 2 ora ta purba 
libera su man cu nail polish remover 
promer di a yama un experto pa 
yude. 

Diego a mira comiquita mientras 
paramediconan a disolve e lijm cu 
un spray. 

Ladronnan ta 
horta brug 

Ladronnan di metal na Russia a logra 
di horta un brug di hero di 200 ton 
sin cu ningun hende a ripara. 

E structura di 38 pia na Khabarovsk 
den e este di e pais a disparce den 
un anochi. 

E tabata parti di e unico caminda pa 
un planta di calentamiento. 

Hefenan di e compania a bisa cu 
e costo pa remplasa e brug lo ta 
10 biaha e balor di e metal cu a 
ser horta. 

Nan tin planea pa remplaza e brug 
cu uno traha di concrete. 
















AWEMainta I Diaranson 9 di Januari 2008 


Local I 31 


Benny Nisbet (PPA): 

Gobierno no tin vision pa “Health & Wellness Tour sm” 
Y no a dedica atencion na e alternativa di PPA! 


NA final di aha 2007 y hasta 
na inicio di aha 2008 nos por 
a tuma nota di e declaracion di 
tanto ministro encarga cu tur- 
ismo ing. Edison Briesen como 
Ministro Presidente sr. Nelson 
Oduber cu turismo di Aruba a 
crece cu 5-6%. 

PPA no ta haya un declaracion 
asina suficiente aceptabel di un 
gobierno na final di un aha of 
inicio di un aha nobo. 

PPA ta di opinion cu como cu e 
industria di turismo ta e pilar 
mas grandi di nos economia cu 
tur gobierno mester duna un 
analisis di nos industria y un vi¬ 
sion di e gobierno pa e proximo 
periodo. 

Lastimamente cu aki na Aruba 
nos no ta nota esaki. Aparente- 
mente e Status Quo ta sufi- 
cientemente bon pa e gobierno 
actual, mientras cu parlamento 
no ta exigi un debate profundo 
riba esaki ora e momento yega. 
No cabe duda cu e debate du- 
rante presupuesto di turismo 
pa 2008 tabata bastante bao 
di nivel pa locual nos pueblo 
mester spera awe cu e cantidad 
di academico, hbo’er etc pre- 
sente den sala di parlamento. 


Unda Gobierno di Aruba kier 
hiba nos industria di Turismo? 
Kico ta e vision di gobierno di 
Aruba pa e industria di turismo 
aki? 

PPA ta considera varios aspecto 
masha importante: 

• Upgrading di e producto 
fysico di pais Aruba pa e turista 
bishitante! Kico gobierno tin 
intencion di haci riba e ponen- 
cia aki ? 

• Diversificacion di e 
mercado(nan) for di cual Aruba 
ta busca su turista bishitante. 
Y con Aruba tin intencion di 
mehora/upgrade e calidad di e 
turista bishitante? 

• Independisacion di ATA 
den un ATA sui generis manera 
parlamento a aproba aigun aha 
pasa! No por a nota un maneho 
cu esaki como meta! 

• Participacion di mas dis- 
tricto unda e deseo aki ta biba 
dentro di e desaroyo turistico 
manera p.e. San Nicolas yvecin- 
dario, pero otro districto unda e 
deseo aki ta biba tambe! 

• Kico ta e vision di gobi¬ 
erno di Aruba pa cu desaroyo 
di cruise-turism na Aruba den 
futuro? 


• Kico gobierno di Aruba 
a haci pa usa e instrumento 
nobo cu a worde firma bao di 
insistencia y un lucha di PPA 
durante di 12/13 aha, esta pa 
gobierno a firma un T.I.E.A. 
cu Merca y kico a worde hasi 
pa usa e instrumento nobo pa 
desaroyo di “convention tour- 
ism” na Aruba esta e asina jama 
M.C.I. Market. 

PPA no a tuma nota di un mane¬ 
ho dinamico riba e tereno aki. 

Desaroyo di: ”health and well¬ 
ness tourism”? 

Durante e ultimo eleccion parti¬ 
do PPA tabata atrobe e UNICO 
partido cu a bini cu un progra¬ 
ma pa desaroyo di “Health and 
Wellness Tourism” riba nos isla. 
(mescos cu PPA tabata e prome 
partido cu a boga pa desaroyo di 
turismo na e beachnan pariba di 
nos isla y PPA tabata e prome y 
UNICO partido cu a boga pa 
muda haf di Oranjestad pa Bar- 
cadera y desaroya locual PPA a 
cualifica como Aruba como un 
Hong Kong den Caribe.) 

PPA a presenta den nos ultimo 
programa un vision strategico 
pa cu desaroyo di Aruba como 


un “Health and Wellness desti¬ 
nation”. Esaki pa duna Aruba 
e “competitive edge” dentro 
di e destinacionan turistico cu 
ta competi cu nos destinacion 
Aruba. 

Pa logra esaki lo mester diver- 
sifica, bin cu alternativanan cu 
lo yuda fortifica loke ya nos tin 
y guia un desaroyo pa por bira 
un “marketleader” den e area 
aki. Health and Wellness ta 
e unico producto alternativo 
nobo cu tin e potencial pa yuda 
duna Aruba e competitive edge 
aki. Ta conoci cu e grupo di e 
“babyboomers” cu ta e grupo 
cu mas entrada y pensioen na 
Merca cu ta gusta completa nan 
vacacion cu cuido medico. 

E vision aki lo crea y aumenta 
e nivel di salario tanto den 
sector di turismo pero tambe 
den cierto sector di salubridad 
publico. 

E pregunta Cardinal ta: 

* Kiko Gobierno di Aruba a hasi 
riba e tereno aki e ultimo dos 
aha cu a pasa? 

* Kiko Parlamento di Aruba 
of e 4 fraccion representa den 
parlamento a haci pa stimula 
gobierno pa studia un alterna¬ 


tiva serio asina? 

Contesta lamentable ta Nada 
Nada Nada.... 

Mientras tanto fin di aha por a 
lesa aigun articulo cu ta demon- 
stra cu e isla di Corsow ya ta den 
nan di dos estudio riba e tereno 
aki! Con pa acopla turismo y va¬ 
cacion di e turista na e servicio 
di Salubridad Publico! Esaki 
mientras cu nos gobierno ta 
drumi riba e materia aki mien¬ 
tras cu parlamento quizas pa 
motibo politico cu atrobe esaki 
ta otro “vision” di PPA no kier 
dedica atencion na esaki. 

PPA ta keda insisti cu esaki ta un 
necesidad....esta pa gobierno 
y parlamento studia e vision y 
alternativa presenta pa partido 
PPA durante di eleccion ultimo. 
PPA ta consciente cu sector 
priva, contrario na gobierno, 
si a haci basta inversion riba 
e tereno di “Health and Well¬ 
ness”, pero nos no a nota un 
aspecto di maneho di gobierno 
riba e vision aki. E no a worde 
studia tan leu cu nos sa y e no 
ta inclui den e servicionan cu 
Aruba como destinacion tin di 
ofrece na nos bishitantenan. 


Habitantenan ta sorprende ladron den 
nan cas, cu net tabata di bai traha kofi 



POLIS ta haya informacion 
dialuna merdia pa 12.30 di 
merdia di un ladronisia cu lo 
a tuma lugar den e negoshi 
Alno Keukens na Solito. Ora cu 
patruya di Oranjestad, tabata 
bayendo p’e lugar, C.P. ta bisa 
nan cu un persona a gara e lad¬ 
ron den Catunastraat. 

Mesora patruya ta bai den Catu¬ 
nastraat y ta topa un cuidadano 
L.S. cu e ladron M.E.V. di 34 
aha teni. E ta bisa polis cu e ta¬ 
bata pasando na altura di Alno 


Keukens, y a mira 2 homber 
coriendo tras di otro homber. 
Un di e hombernan a grite p’e 
gara e homber, como cu e ta un 
ladron. El a core cu su auto tras 
di e ladron ya logra gare den 
Catunastraat. El ladron hasta a 
menasa un fotografo cu a yega 
n’e sitio. 

Ora cu polis a bai pa detene, el a 
bira agresivo, y a manda mokete 
riba e polisnan. Nan a lucha 
cune y a logra pone den boei. 
Ora cu polis a bai busca na su 
curpa, nan a haya den su saco, 


cadena cu hanger, dos holoshi, 
y tambe 16 ficha di poker. 

Polis a bai na Alno Keukens pa 
controla un ke otro, y a resulta 
cu ta den un cas tras di e ne¬ 
goshi, el a drenta. E dono di cas 
ta conta polis cu nan a haye den 
e cas, y ora cu el a sinti su mes 
atrapa, el a core bula bentana. 
Polis a tuma nan keho, pero 
tambe polis a nota cu e ladron 
tabatin ketel na candela, como 
cu e tabatin intencion di a bai 
bebe un tiki kofi. 

